"Отамдан қолган далалар" ПРЕМЬЕРА\nСирдарё театрида премьера:\n“Отамдан қолган далалар” спектакли\nКуни кеча 7 январь куни Сирдарё вилояти мусиқали драма театрида яна бир янги спектакль премьераси бўлиб ўтди. Театрнинг рақс залида ўзбек халқининг севимли адиби Тоғай Мурод асари асосида, Нигора Ғоибназарова инсценировкаси билан саҳналаштирилган “Отамдан қолган далалар” спектакли илк томошабинларга муваффақият билан намойиш этилди.\nСпектаклнинг илк томошабини вилоятнинг Мирзаобод туманига қарашли ҳарбий қисмнинг бир гуруҳ хизматчилари ва жамоатчиликдан иборат бўлди. Барчага яхши таниш бўлган “Отамдан қолган далалар” асари кенг қамровга эга катта роман ҳисобланади. Унда уч авлод ҳаётидан ҳикоя қилинувчи воқеалар акс этган. Ана шундай ҳам фалсафий, ҳам бадиий юксак ғояга эга асар инсценировкаси спектаклни саҳналаштирувчи режиссёр Н.Ғоибназарова томонидан аниқ ва лўнда кўринишда яхлит ҳолда саҳнага мослаштирилган. Эътиборли бўлган муҳим жиҳати – режиссёр асарни саҳналаштиришда муаллиф айтмоқчи бўлган фикр, яъни ғояни спектаклга сингдира олган. Воқеалар ечимини топишда ҳам рассом билан ҳамфикр бўлган ҳолда ўзига хос услубда ёндашилган. Режиссёрнинг ўз услубини яққол намоён этувчи яна бир жиҳат, саҳнадаги муҳит – декорация ва бадиий безаклар, асосан, рамзий ифодалар орқали спектаклга кўрк бағишлаган. Бунда албатта, саҳналаштирувчи рассом Ўзбекистонда хизмат кўрсатган санъат арбоби Шуҳрат Абдумаликовнинг ҳам саҳнавий муҳитни яратишдаги ифода усули спектакль муваффақиятига самарали хизмат қилгани яққол кўзга ташланади. Мусиқалар ҳам Фарҳод Қорабоев томонидан айнан асар руҳига монанд танлангани ҳам эътирофга лойиқ.\nСпектаклда театрнинг устоз санъаткорларидан истеъдодли, тажрибали, ёш актёрларигача бўлган ансамбль ўзиги берилган образларни моҳирона ярата олишган. Жумладан, Ўзбекистонда хизмат кўрсатган артист Шариф Жумаев, Ўзбекистонда хизмат кўрсатган артист Озодахон Абдуллаева, актёрлар Шуҳрат Абдуллаев, Барно Мирсаидова, Шерзод Каттабобоев, Қандиёр Рустамов, Мурод Жуманов, Санжар Маманазаров, Гулнора Муҳаммедова, Бобур Бойзоқов, Раъно Ҳайитова сингари ижодкорлар ўзларининг бир-бирини такрорламайдиган кўринишда талқин этган қаҳрамонлари билан барчага манзур бўлди. Бу эса ўз навбатида спектакль якунида томошабинлар ижодкорларни давомий олқишлаганлари орқали намоён бўлди.\nШундай қилиб, Сирдарё вилояти мусиқали драма театри репертуари яна бир янги, яхши саҳна асари билан бойиди. Спектакль премьералари ҳали давом этади. Барчангизни премьерага таклиф этиб қоламиз.


«ЭРГАШУВЧИ ЭМАС, ЭРГАШТИРУВЧИ КУЧ БЎЛИШИМИЗ КЕРАК!» — Ishonch Gazetasi\nҲадис илми олий мактаби фаолиятини ташкил қилиш мамлакатимиз маънавий тараққиётининг бугунги босқичида муҳим аҳамият касб этади. Олий таълим муассасаси ўз олдига ҳадис илмининг илмий-назарий асосларини чуқур ўрганиш, хорижий тилларни пухта ўзлаштириш, диний қадриятларни асраб-авайлаш, ҳадис илми уламолари асарларининг таржима ва қиёсий матнларини тайёрлаш, ўзбек ва хорижий тилларда нашр этиш, конференциялар ташкил этишдек катта вазифаларни қўйган.\nОлий мактабда ҳадисшунослик фанлари билан бир қаторда Қуръони Карим, фиқҳ, ақида, тафсир, ислом тарихи каби фанлар ҳамда хорижий тиллардан чуқур илм берилади. Ўқиш муддати беш йил бўлиб, кундузги таълим шаклида олиб борилади. Мактабга араб тилини пухта ўзлаштирган, ҳадисларни ёд олишга салоҳиятли ўрта махсус диний таълим муассасаларини тамомлаган ўн нафар иқтидорли битирувчи 2019-2020 ўқув йили учун саралаб олинди.\nҲадис илми мактаби битирувчилари диний фанлар, хусусан, ҳадис илми соҳасида диний таълим муассасаларида таълим бериб, имом-хатиб, илмий ходим вазифаларида ишлаб, шунингдек, илмий-тадқиқот марказларида фаолият олиб боришади. Битурувчилар таълимни магистратура, таянч докторантура ва докторантура босқичларида давом эттиришлари ҳам мумкин.\n– Тарбия оиладан бошланади. Оила маънавияти, ота-онанинг фарзандлари ва фарзандларнинг ота-оналари олдидаги бурчлари ва масъулиятларини, афсуски, кўпчилик теран англамайди. Билганлар ҳам бунга унчалик эътибор қаратишмайди. Диний идора бу масалани одамларга тушунтиришда қандай йўл тутяпти?\nДиний идора ҳузуридаги «Мовароуннаҳр» нашриёти томонидан оила фаровонлигига оид китоблар чоп этилмоқда. Шунингдек, «Ҳидоят», «Мўминалар» журналлари ва «Ислом нури» газетасида фарзанд тарбияси билан боғлиқ мақолалар эълон қилиб борилмоқда.\n«Яхши ҳамроҳ ва ёмон ҳамроҳ мисоли атир сотувчи ва темирга дам урувчи кабидир. Атир сотувчи ё сенга хушбўйлик суртиб қўяди, ё ундан хушбўйлик сотиб оласан, ё ундан келаётган хушбўй ҳиддан баҳра оласан. Темирга дам урувчи эса ё кийимингнинг бир четини куйдириб қўйиши мумкин ё ундан келаётган қўланса ҳид димоғингни ачитади» (Имом Муслим ривояти).\n– Ҳақиқатдан ҳам, бу оғриқли масала. Орзу-ҳавас ортидан келаётган муаммоларимиздан. Бу борада Расулуллоҳ соллаллоҳу алайҳи ва салламнинг оилани мустаҳкамлаш, хотин-қизларнинг ҳуқуқини, фарзандлар тарбиясидаги муҳим масалаларни ҳал қилиб беришдаги кўрсатмалари барчага ибрат бўлиши керак.\nИкки аср илгари маърифатпарвар олим Ризоуддин ибн Фахруддиннинг «Оила» номли асарида илгари сурилган ушбу фикрлар бугун ҳам ўз аҳамиятини йўқотмаган: «Ҳар нарсанинг табиий бир ўлчови бордир. Ўлчовсиз иш ҳеч вақтда фойда бермайди. Никоҳнинг ҳам маълум вақти бўлиб, ундан олдин ёки кеч қолиш ё тиб, ё ахлоқ жиҳатига кўра зарар келтиради. Никоҳ вақтида эр билан хотун орасида ёш эътиборига қараб мувофиқ бўлиши табиий бир ишдир. Никоҳ учун табиий бўлган ёш эрларда йигирма билан қирқ орасида, қизларда ўн саккиз билан ўттиз орасидадир. Бундан сўнг ёки илк бўлган никоҳлар фойдасиз бўлади».\nДемак, никоҳ ва оила масаласига ота-оналар ҳам доимо катта аҳамият беришлари лозим. Улар ўз фарзандларини ёш жиҳатидан оила қуришга тайёр эканлигига тўла қаноат ҳосил қилиб, сўнгра никоҳдан ўтказишлари шарт.\n– Бугун нима кўп, телевидениеда хориж сериаллари кўп. Бу майли-я, аммо улардаги беҳаё намойишлар тарбияга жиддий путур етказмоқда. Матбуот ва интернетда зиёлилар бу мавзуда ҳар қанча танқид қилмасин, ижобий натижа бўлмаяпти. Ўзбекистон мусулмонлари идораси, Хотин-қизлар қўмитаси ва Республика маънавият ва маърифат маркази сериаллар намойишини тартибга солишда ҳамкорликда курашса, ташаббус билан чиқишса, миллат маънавиятини асраш йўлидаги энг яхши ишлардан бири бўлар эди…\n– Бугун қаршимизда ана шундай хатар турибди: кино санъати ниқобидаги беҳаёлик халқимизнинг ақли ва қалбини эгаллашга уринмоқда. Оқибатда, беҳаёлик аталмиш таназзул белгиси эпидемия каби жадал тарқалмоқда. Сиртдан қараганда, зарарсиз, замона зайлидек кўринган бу иллат аслида, барчамиз учун улкан мусибатдир.\nМиллий менталитетимиз, асл урф-одат ва қадриятларимизга мутлақ зид бўлган ушбу сериалларга ўз манфаатинигина ўйлаб бош-қош бўлган мутасаддиларни ҳамма нарсадан устун бўлган миллат маънавиятига эътибор қаратишга чақирамиз.\n«Ким дунёни хоҳласа тижорат қилсин, кимки охиратни хоҳласа зоҳид бўлсин ва кимки иккисини ҳам хоҳласа илм олсин». Яна бир ҳадиси шарифда: «Илм Чин-Мочин (Хитой)да бўлса ҳам, уни излаб топиб, эгаллангиз. Зеро, илмни талаб қилиш ҳар бир мусулмонга фарздир», дейилган.\nХалқимизнинг ибратли хусусиятларидан бири – бирор янги иш бошлашдан аввал унга билим, касб ўргатган устоздан дуо-фотиҳа олади. Устоз дуосини олса, албатта, унинг иши юришади, ўзи камол топади. Лекин, афсуски, халқимиз орасида бу анъаналар унутилмоқда.\nАждодларимиз ўз вақтида маънавий, илмий мероси, ижоди билан бутун дунёга устозлик қилганлар. Улар бошқаларга эргашмаган, бошқаларни ўз ортидан эргаштирган. Биз ҳам бугун эргашувчи эмас, эргаштирувчи кучга эга бўлишимиз керак!\nTA’LIM NASHRLARIGA OBUNA UYUSHTIRGANLIKDA AYBLANIB ISHDAN BO‘SHATILGAN DIREKTOR…


Туркия разведкаси: Давлат тўнтаришига уриниш тўхтатилди\n06:48 / 16.07.2016\nТуркия Миллий разведка ташкилоти вакили Нуҳ Йилмаз мамлакатда ҳарбий йўл билан давлат тўнтарилишининг олди олингани ҳақида маълум қилди. Бу ҳақда маҳаллий нашрларга асосланган ҳолда ТАСС агентлиги хабар тарқатган.\n«Туркияда ҳукумат тўнтаришга уриниш тўхтатиб қолинди. Жараён эрталабгача якунланади», — деган Йилмаз.\nУ давлат тўнтаришга уриниш туркиялик ҳарбийлар томонидан амалга оширилганини таъкидлаган.\nБундан олдинроқ, ҳарбийлар Анқарадаги ўз позицияларини тарк эта бошлагани хабар қилинганди. Қайд этилишича, ўн минглаб кишилар Анқара кўчаларига чиққан ва исёнчи ҳарбийларга қаршилик кўрсатган.\n15 июль куни кечқурун туркиялик ҳарбийлар давлат тўнтариши амалга оширишга ҳаракат қилди. Ҳарбийлар Босфор кўпригини тўсиб қўйган ва полицияни қуролсизлантирган. Анқара шаҳри осмонида ҳарбий самолётлар парвоз қилган, Истанбулда танклар орқали аэропорт йўллари тўсиб қўйилган.


Депутат кўмаги билан ичимлик суви узилиши бартараф этилди | "Адолат" СДП\nЎзбекистон “Адолат” СДП Ангрен шаҳар Кенгаши фаолларидан иборат ишчи гуруҳи ташаббуси билан партиянинг “Адолат – қонун устуворлигида” лойиҳаси доирасида жойларда ҳар ҳафтада олиб бораётган юзма-юз мулоқотлари ўз самарасини бермоқда.\nПартиянинг шаҳар Кенгаши раиси, Халқ депутатлари Ангрен шаҳар Кенгаши депутати Шокир Уришов ва “Чотқол” маҳалла раиси Маҳаммад Халмирзаевлардан иборат ишчи гуруҳ аъзолари жойларда фуқаролар хонадонида бўлиб, муаммолар ижобий ечимини топишда фаоллик кўрсатмоқда.\nЖумладан, ишчи гуруҳ шаҳардаги “Чотқол” маҳалла фуқаролар йиғини ҳудудида истиқомат қилувчи аҳоли билан юзма-юз суҳбатлар олиб бориб, уларни қийнаётган муаммоларини ўрганишди.\nМаҳалланинг “Чирчиқ”, “Шимолий боғ”, “Флешмаххер” кўчаларида истиқомат қилувчи аҳоли эскирган сув қувурлари тармоқларининг ёрилиб кетиши натижасида хонадонларда тоза ичимлик суви муаммо бўлаётгани юзасидан депутат Ш.Уришовга мурожаат этишди.\nУшбу мурожаат юзасидан депутат Ангрен шаҳар “Сув-оқава” ДУК раҳбари Ж.Аллабердиевга депутатлик сўрови юборилди. Сўров натижасида мазкур кўчалардаги эски сув қувурлари тўлиқ алмаштирилди.\nДинара Жамалиева, “Чотқол” МФЙ фуқароси:\n– Бугун кўпчилик раҳбарлар одамларнинг уйига бориб, “Сизнинг қандай муаммоингиз бор?” деб ҳол-аҳвол сўрашмоқда. Бизнинг маҳалламизда ҳам ана шундай учрашув бўлиб ўтди. Тоза ичимлик суви муаммоси бизни кўп вақтдан буён қийнайди. Тўғри, шу масалада тегишли ташкилотларга кўп маротаба мурожаат қилдик. Лекин натижадан дарак бўлмади. Охир оқибат, ўзимиз сайлаган депутатдан кўмак сўрадик. Депутатга раҳмат, унинг ташаббуси билан кўчамиздаги сув қувуридаги узилишлар бартараф этилди. Депутатга берилган ваколатлар орасида депутатлик сўрови алоҳида аҳамиятга эга эканлигини барчамиз яхши биламиз ва чуқур англаймиз. Негаки унда кўтарилаётган ҳар бир масала ортида энг аввало инсон тақдири, кўпчиликнинг манфаати туради. Шу боис бу тизим одамларнинг партияга ишончини мустаҳкамлаб, партиямизнинг нуфузини ва мавқеини оширишда муҳим аҳамият касб этади.


«Қўлида улкан ҳокимият жамлаган тўртлик». Конгрессменлар Google, Facebook, Apple ва Amazon раҳбариятини қандай сўроқ қилишди?\n11:47 / 03.08.2020\nАмерика ҳукумати IT-гигантларни ниҳоят янги монополистлар — Интернет даврининг трестлари деб тан олди. Хўш, буёғига энди нима бўлади? Монополияда айбланаётган сайёрамизнинг энг бой инсонлари Америка парламентининг қуйи палатаси депутатлари олдида нега «мулла минган эшак» ҳолига туширилди? Таҳлилий мақола мана шу ҳақида.\nGoogle, Apple, Amazon ва Facebook раҳбарлари — Сундар Пичай, Тим Кук, Жефф Безос ва Марк Цукерберг — ўтган ҳафтанинг чоршанба куни АҚШ Конгресси вакиллар палатасининг ҳуқуқий масалалар бўйича қўмитаси олдида чиқиш қилишди. Фото: Mandel Ngan / EPA / TASS\nАҚШ Конгресси Вакиллар палатаси юридик масалалар бўйича қўмитасининг Род Айленддан сайланган демократ конгрессмен Дэвид Сисиллин раислигидаги трестларга қарши кичик қўмитаси Apple, Amazon, Google ва Facebook дохил IT-компаниялар катта тўртлиги фаолиятини 2019 июнидан текширишни бошлаган эди.\nЎтган ҳафтада ҳозир тобора мода бўлаётган видеоконференция шаклида Вашингтонда суриштирув якунлари бўйича эшиттирувлар бўлиб ўтди. Улкан монитор олдида ҳимоя ниқоблари тақиб ўтирган кичик қўмитанинг 15 аъзоси 6 соат мобайнида Apple, Amazon, Alphabet (Google ҳаммуассиси) ва Facebook раҳбарлари ва ҳаммуассислари Тим Кук, Жефф Безос, Сундар Пичай ва Марк Цукербергни астойдил тергов қилишди.\nАлбатта, 1994 йилда йирик тамаки компаниялари раҳбарларининг эшиттирувига адолатли тарзда менгзалаётган бу шов-шувли тадбир аввалроқ ҳам якунланиши мумкин эди. Конгрессменлар билан мулоқот қилган IT-гигантларнинг раҳбарлари Cisco компанияси томонидан ишлаб чиқилган Webex видеоконференцалоқа тизимидан фойдаланганига қарамасдан, алоқа сифати жуда ёмон эди. Худди оддий одамлар сингари қонунчилар гоҳ тасвир, гоҳ овоз йўқолишига кўникишларига тўғри келди. Лекин айрим конспирологларнинг фикрича, айтичилар томонидан атайин тадбирни бузиш учун юзага келтирилган техник носозликлар кичик қўмита аъзоларига Катта тўртлик раҳбарлари устидан чинакам тергов ўтказишга асло тўсқинлик қила олмаган.\nАгар Microsoft 1990-йилларнинг охирида трестларга қарши қонунчиликни бузганликда айблангани эътиборга олинмаса, йирик IT-компаниялар ва уларнинг раҳбарлари бунақа босимга тўқнаш келмаган эди. Бошқа томондан, улар ҳеч қачон бу қадар қудратли ҳам бўлмаган. АҚШнинг беш йирик IT-компанияси — Apple, Amazon, Alphabet, Facebook ва Microsoft’нинг қиймати АҚШ ЯИМининг 30 фоизига яқинлашмоқда. Сўнгги бир ярим йил ичида уларнинг нархи икки баробарга ортган.\nСайёрамизнинг энг бадавлат инсонлари рўйхатидаги дастлабки ўнликдан етти нафари ўз бойликларини юқори технологиялик активлар ортидан орттирган. Уларнинг бойлиги йиғиндиси бир йил ичида 147 миллиард долларга ошиб, 666 миллиард долларни ташкил этмоқда. Айтичиларнинг Bloomberg Billionaires Index’даги жами бойлиги сўнгги уч йил ичида 751 миллиард доллардан икки баробарга ошиб, айни пайтда 1,4 триллион долларни ташкил этмоқда. Бундай шиддатли ўсиш иқтисодиётнинг бошқа бирор соҳасида кузатилмаган.\nФото: nytimes.com / Graeme Jennings\nКонгрессдаги эшиттирувлар кўрсатмоқдаки, Америка ҳукумати ниҳоят IT-гигантларни янги монополистлар — Интернет даври трестлари ўлароқ тан олган. Эшиттирувлар арафасида «Конгресс Катта тўртликнинг жиловини тортиб қўймаса бу ишни ўзим қиламан», деб твит ёзган Дональд Трамп ҳам оловга мой сепди.\nАлбатта, юқори технологияли гигантларнинг ҳокимияти ва қудратини нафақат америкалик тартибга солувчилар чеклашга интилмоқда. Бу борада айтичиларни солиқлардан қочиш, Европада рақамли солиқ жорий этишга уринишда айблаётган Европа комиссияси ҳам жуда фаол. IT-гигантлар билан курашда яловбардор бўлиб турган Франция бу солиқни жорий этган, бироқ Вашингтон босими остида уни йил охиригача кечиктирди. Ижтимоий тармоқлардаги контент устидан назоратни қатъийлаштиришга йўналтирилган Туркия ҳукуматининг шу ҳафта ичида қабул қилинган қарорини ҳам эсга олиш мумкин.\nIT-соҳа айни пайтда бир аср илгари қабул қилинган трестларга қарши қонунчиликка кўра яшамоқда. Табиийки, қонун эскирган ва юқори технологиялар соҳасини назорат қилишга изн бермайди. Масалан, 1980-йиллардан бошлаб тартибга солувчилар «истеъмолчиларнинг фаровонлиги» тушунчаси билан иш кўра бошлашган, у қисқача қилиб айтганда, нархлар кескин ошмаётган бўлса, бозорда қандайдир рақобат мавжуд бўлса, бу ҳеч қандай қоидабузарлик йўқлигини англатади. Лекин IT-гигантлар хизматларига кўп ҳам нарх оширишаётгани йўқ, Google Maps ёки Instagram сингарилар ҳаттоки мутлақо текин хизмат таклиф этишмоқда. Хуллас, трестларга қарши қонунчиликка ўзгартириш киритмасдан илож йўқ. Лекин бу иш жуда мураккаб ва йилларни талаб қилади.\nЯқин истиқболда Катта тўртлик учун эшиттирувлар оқибати шундан иборат бўлиши мумкинки, у АҚШ Адлия вазирлиги, Федерал савдо комиссияси (FTC) ва Бош прокуратурага янги суриштирувларни бошлаш учун асос бўлиб хизмат қилади.\nҲар қандай ҳолатда Катта тўртлик бўшашиши мумкин эмас. Адлия вазирлиги, масалан, яқинда Google’га реклама бозорида мутлақ етакчилик қилаётгани учун айблов ваъда қилмоқда. FTC эса Facebook’нинг ижтимоий тармоқлар бозоридаги етакчилигини текширмоқчи ва яқин келажакда Марк Цукербергни қасам ичтириб, тергов қилади.\nБаланд девор ортидаги боғ\nЭшиттирувларга Сундар Пичайдан «Нега Google ҳалол компанияларнинг контентини ўғирламоқда?» деб савол берган кичик қўмита раиси Дэвид Сисиллин оҳанг бахшида этди.\nБозор қиймати 5 триллион долларга яқинлашаётган Катта тўртлик яқин яқингача Американинг фахри, сайёрада тараққиётнинг бош ҳаракатлантирувчиси ҳисобланарди. Айни пайтда жуда даромадли бўлган юқори технологиялар бозоридаги монопол ўрнидан нафақат кўпроқ даромад олиш, шунингдек, сиёсатчиларнинг фикрича ҳокимиятни қўлга киритиш учун фойдаланишга бўлган уринишда айбланаётган IT-компанияларга АҚШда ҳам, бошқа давлатларда ҳам муносабат кескин ёмонлашган. Қонунчилар IT-гигантлар раҳбарларини камида бизнес соҳасида замонавий Американи яратган XIX асрнинг барон қароқчиларига тенглаштиришаётгани ҳайрон қоларли эмас.\nШуниси эътиборлики, жуда камдан кам кузатиладиган ҳолат ҳам юз берган: кичик қўмитада демократлар ҳам, республикачилар ҳам умумий душман олдида бирлашган иттифоқчилардек ҳаракат қилишган. Лекин, тан олиш керак, эътироз учун уларда турлича сабаблар бор. Масалан, демократлар Катта тўртлик рақобатчилардан халос бўлиш мақсадида стартапларни сотиб олаётганидан норози. Республикачилар эса тўртлик томонидан сўз эркинлигига риоя қилинмаётганига кўпроқ урғу бермоқда: уларга кўра, интернет платформалар ватанпарварликдан йироқ ва консерваторларнинг «оғзини беркитиб» қўймоқда.\nАйниқса Цукерберг ва Пичай қонунчилардан роса гап эшитишди, Тим Кукка камроқ гапирилди. Марк Цукерберг 2012 йилда ёзган электрон хати юзасидан тушунтириш беришига тўғри келди. Унда у Instagram’ни сотиб олишдан кўзлаётган бош мақсади асосий рақобатчисини нейтраллаштириш эканлигини тан олган.\n«Facebook, менинг фикримча, монополияга мисол бўла олади, шу сабабнинг сизнинг компаниянгиз бизнинг маълумотларни йиғиб пулга чақади, шундан сўнг улардан рақобатчилар ортидан жосуслик қилиш, уларни сотиб олиб йўқ қилишда фойдаланади, — дея Цукербергни айблаган кичик қўмита аъзолари ичида энг фаоли ва энг тажовузкор кайфиятда бўлган конгрессвумен Прамила Жайапал. — Сиз Facebook’нинг қудратидан рақобатчиларга таҳдид қилиш ва компаниянгизнинг мутлақ етакчилигини кучайтиришда фойдалангансиз».\nFacebook асосчиси 8 йил муқаддам ҳеч ким хариднинг фойдали бўлишини ўйламагани, фақатгина Facebook томонидан Instagram’га киритилган улкан инвестициялар туфайлигина муваффақият қозонилганини узоқ тушунтиришига тўғри келган.\nТрестларга қарши қўмита аъзолари Google’нинг жамики фаолияти фойдаланувчиларнинг равнақи учун дея оғиз жуфтаган Сундар Пичайнинг сўзларини бир неча марта бўлишди. У излаш трафикини ўз сайтига буриб юбориш жиноят эмаслигига конгрессменларни ишонтира олмади шекилли. Дэвид Сисиллин Google’ни «баланд деворлар билан ўралган боғ»га ўхшатиб, фойдаланувчиларни гарчи керакли ахборот бўлмаса-да, Google сайтларида қолишга мажбурлашаётганини айтиб ўтган.\nПрамила Жайапалнинг ғазаблари асосан бу эшиттирувлар унинг учун дебют бўлган Amazon таъсисчиси ва эгаси Жефф Безосга йўналтирилган. Жайапал сайёранинг энг бой инсонидан ўз саволига лўндагина жавоб сўраган: Amazon ўз мижозларидан олинган маълумотлардан ножўя мақсадлардан фойдаланганми?\n«Мен бу саволга лўнда қилиб, «ҳа» ёки «йўқ» деб жавоб бера олмайман», — деган ранжишини яшира олмасдан Жефф Безос.\nБезос қонунчилардан бирининг саволига жавоб бера туриб, унинг компанияси кичик сотувчиларни касод қилмаётганини таъкидлай бошлаганида, унга кичикроқ китоб дўкони эгасининг уни хонавайрон қилмасликларини ўтиниб сўрагани аудиосини қўйиб беришган.\nМультимиллиардер 2010 йилда Amazon ходимлари ўртасидаги электрон ёзишма ҳақида гап очилганда ҳам ўзини йўқотиб қўйган. Безоснинг қўл остидагилар рақобатчиларни, жумладан Quidsi компаниясини бозордан сиқиб чиқариш ва кейинчалик уларни сотиб олишни очиқчасига муҳокама қилишган.\nЖефф Безос бу воқеалар ўн йил аввал рўй бергани ва ҳозир ҳеч нарса эсида қолмаганини айтишдан яхшироқ жавоб ўйлаб топа олмаган.\nТим Кук ҳамкасбларига кўра осонгина қутулди, деб ҳисоблаш мумкин. Уни негадир Цукерберг, Безос ва Пичайдан камроқ қийнашди. Apple раҳбаридан асосан нега унинг компанияси илова яратувчиларга турлича муносабатда бўлишини сўрашган. Барча саволларга жавобан Тим Кук Apple бу масалада «очиқ ва шаффоф қоидалар» асосида ҳаракат қилишини таъкидлаб турган.\nЭшиттирувлар якунини Дэвид Сисиллин эълон қилган: «Бугунги кундаги аҳволи билан бу компаниялар монопол ҳокимиятга эга. Уларнинг бир қисмини ажратишга тўғри келади. Уларнинг барчасини ҳисобдор қилиб, тартибга солиш зарурияти бор».\nЭшиттирувлардан эртасига Конгрессда Apple, Amazon, Alphabet ва Facebook’нинг чораклик ҳисоботлари эълон қилинган. Улардан IT-гигантларга нега бунчалик эътибор қаратишаётгани ойдинлашган.\nКатта тўртликнинг апрель-июнь ойларидаги фаолияти натижалари сайёрамизнинг энг катта иқтисодиётида 2019 йилнинг иккинчи чорагига солиштирганда 32,9 фоиз таназзул юз берган бўлса-да, барча прогнозлардан ошиб кетганини маълум бўлди. Тўртликнинг иккинчи чоракдаги умумий даромади ўсиши 28,6 миллиард доллар бўлгани, уларнинг бозор қиймати яна чорак триллион долларга ошганини айтиш кифоя.\nApple иккинчи чоракда тўртликнинг бошқа аъзоларидан кўпроқ пул ишлаб топиб, жаҳоннинг энг бой компанияси статусини янада тасдиқлаган. Жаҳон бўйлаб ўнлаб дўконлар ёпилганига қарамасдан, барча ҳудудларда савдо ўсган. iPhone ишлаб чиқарувчисининг соф фойдаси 11,3 миллиард долларга, савдо тушуми эса 59,7 миллиард долларга тенг бўлган. Бундай юқори кўрсаткичлар икки омил билан тушунтирилади: 399 долларлик iPhone SE янги смартфон моделининг ўта юқори савдо кўрсаткичлари ва App Store’да январь-март ойларига нисбатан савдо 15 фоизга ошиб, рекорд қайд этилган.\nAmazon’нинг фойдаси камтарона — 5,2 миллиард доллар. Бунча пулни сайёрамизнинг бош онлайн-дўкони ўтган йилнинг иккинчи чорагига нисбатан сотувлар ҳажми 40 фоизга ошгани туфайли ишлаб топган.\n«Фикримизча, COVID-19 Amazon учун ўсиш гормони бўлди», — дея Безос компаниясининг муваффақиятини образли тушунтирган D.A. Davidson & Company банки таҳлилчиси Том Форт.\nСайёранинг бош реклама майдончаси — Facebook даромадлари апрель–июнь ойларида 10 фоизга ошган ва 18,3 миллиард долларни ташкил этган, соф фойда эса 5,2 миллиардга тенг бўлган.\nAlphabet’да эса илк марта чораклик тушум пасайган (2 фоизга) ва 38,3 миллиард долларни ташкил этган. Шунда ҳам экспертларнинг прогнозлари чилпарчин бўлган. Alphabet’нинг соф фойдаси 7 миллиард долларга тенг бўлган, бу эса яна бир марта Google’нинг ижтимоий тармоқларда ҳамда «изланувчи» реклама бозорида етакчи ўринда эканлигидан далолат бериб турибди.\n«Кучлилар янада кучаймоқда, — дея шарҳлаган Катта тўртликнинг чораклик ҳисоботларини Wedbush Securities тадқиқот бўлими бошлиғи Дэн Ивз. — Кўплаб компаниялар йирик зиён кўраётган бир пайтда юқори технологиялик оғир вазнлилар ўз мушакларини ўстириб, ҳукмронлигини мустаҳкамламоқда».\nЖефф Безос. Фото: Clodagh Kilcoyne / Reuters\nТўртликнинг иккинчи чоракдаги хўжалик-молия кўрсаткичлари «императорлар» (эшиттирувларда конгрессменлар томонидан улар шундай аталишган) монополист эмаслиги, ўзларининг етакчи вазиятидан ноқонуний мақсадларда фойдаланмаётгани ҳақидаги таъкидларини рад этади. Рақамлар алдамайди. Пандемия юқори технологиялик гигантларнинг устунлигини янада кучайтирган. Истеъмолчиларни уйда ўтиришга мажбурлаган карантин уларга зиён ва касодлик эмас, даромадларнинг ошишини тақдим этган.\nАҚШ Конгрессининг трестларга қарши кичик қўмитасининг ҳақлигини Катта тўртлик раҳбарларининг иккинчи чоракдаги шахсий кўрсаткичлари ҳам тасдиқлаб турибди. Bloomberg рўйхатида биринчи ва учинчи ўринда бораётган Жефф Безос ва Марк Цукербергнинг бойлиги бу йил умумий 72,7 миллиард (мос равишда 63,6 миллиард ва 9,1 миллиард)га ўсган. Уларнинг ҳар иккисидан янги рекорд кутишмоқда: бойлиги айни дамда 188 миллиард бўлган Безосдан «иккиюзмиллиардликлар» клубини очиш, Цукербергдан эса ҳозирча Amazon раҳбари ва Билл Гейтс аъзо бўлиб турган «юзмиллиардликлар» клубига қабул қилиниш.\nИккиси ҳам яқин келажакда янги марраларни забт этиши мумкин. Бу ҳақда июль кунларидан бирида Безоснинг бойлиги 13 миллиардга ошгани ҳам сўзлаб турибди. 26 июль ҳолатига (айни дамда бу маълумотлар янада ошган, албатта) 56 ёшли Безос кунига 307 миллион, соатига 12,8 миллион, дақиқасига 200 минг доллар ишлаган. Ҳар сонияда унинг бойлиги, 3,3 минг долларга кўпаяди.\nАдолат юзасидан қайд этмоқ жоиз, февраль ойида капитали 10 миллиард доллар бўлган ва глобал ҳарорат кўтарилишига қарши курашувчи Bezos Earth Fund очилишини эълон қилган эди. Тўғри, пандемия бошлангач, унинг бу муаммони бартараф этиш учун хайрияси камтарона бўлди, у озиқ-овқат банкини қўллаб-қувватлайдиган Feeding America нотижорат ташкилотига атиги 100 миллион доллар берди. Бу сумма Безос бойлигининг 0,1 фоизидан ҳам камроқни ташкил этади.\n«Биз транспортация эмас, телепортация бўлишимиз керак» — Цукерберг


Zamon Париж рестонранлари хўрандалар билан хайрлашди – Zamon\nДунё\t18-10-2020, 22:34 29\nПариж рестонранлари хўрандалар билан хайрлашди\nПариж рестонранлари яқин 1.5 ҳафтага хўрандалари билан хайрлашди. Шанба кундан бошлаб Франция пойтахти ва бошқа йирик шаҳарларида комендантлик соати кучга кирди. Бу қоидаларга кўра, одамлар жиддий сабаб бўлмаса кечки соат 9 дан уйини тарк этолмайди.\nЗарар кўраётган ресторанларга иқтисодиёт вазири Брюно Ле Мэр енгиллаштирувчи чоралар жорий этишни ваъда қилмоқда. “Мен европа комиссияси билан музокаралар олиб бориб, улардан кредит тўлаш муддатини 2021 йиллан 2022 йилга кўчиришни сўрайман. Шунда ташкилотларда кредит тўлаш учун 2 йил бўлар эди ва бу қутқарув шари бўлиши мумкин. Мен бу масалани Еврокомиссия билан муҳокама қиламан, бу кредитлар давлат томонидан кафолатлангани учун давлат субсидияси сифатида қаралади” деди у.\nИспанияда касаллик сони юқорилигича қолмоқда – 900 минг одам вирус юқтириб олган. Коронавирус 33 мингдан ортиқ инсонни ҳаётдан олиб кетди. Нидерландия ва Шимолий Ирландиядаги овқатланиш масканлари ҳам тунда хўрандаларни қабул қилишни тўхтатди.\nхўрандалар билан хайрлашди\nМайк Тайсон – Рой Жонс жанги учун махсус камар тақдим этилди\nАҚШдаги ёнғинлар тутуни Европагача етиб борди\nТошкент – Хўжайли йўналишида автобус қатнови йўлга қўйилди\nУэйн Руни жамоа сардорларининг машаққатлари ҳақида гапирди


Бош сахифа > Фаолият > Ижтимоий-иқтисодий манфаатлар ҳимояси > Дахлдорлик ҳисси\n25.08.2017. «Jizzax textile» хорижий корхонасида Истеъмол товарлари ишлаб чиқариш, савдо ва хизмат кўрсатиш ташкилотлари ходимлари касаба уюшмаси Жиззах шаҳар кенгаши ташаббуси билан ЎзКУФК томонидан ўтказилган Форумдан келиб чиқадиган вазифалар юзасидан анжуман бўлиб ўтди.\nЭътироф этилганидек, мамлакатимизда ислоҳотлар янги босқичга кўтарилди. «Ҳаракатлар стратегияси» юртимиз тараққиётида янги саҳифа очди. Барча ҳудудларда бўлгани каби Жиззах воҳасида ҳам олиб борилаётган кенг кўламли бунёдкорлик ва яратувчанлик ишлари одамларнинг кайфиятини кўтармоқда.\nАнжуманда қабул қилинган Мурожаат меҳнаткашлар қалбида «Бу Ватан меники, бизники!» деган шижоатни янада жонлантириб юборди.\nИстеъмол товарлари ишлаб чиқариш, савдо ва хизмат кўрсатиш ташкилотлари ходимлари касаба уюшмаси Республика кенгашининг Жиззах вилояти бўйича масъул ташкилотчиси Мамадали Қулбоев ушбу анжуман оммавий жамоат ташкилотининг келажаги учун нақадар муҳим бўлганлигига эътибор қаратди. Бугун касаба уюшмалари олдида улкан вазифалар турибди. Ушбу вазифа ҳамда устувор йўналишлар ижросида бирлашиш муҳимлиги таъкидланди.\nАнжуманда «Jizzax textile» хорижий корхонаси бошланғич хотин-қизлар ташкилоти раиси Марҳабо Нарзиқулова Форум иштирокчиларининг «Ўзбекистон касаба уюшмалари аъзоларига Мурожаати»ни ўқиб эшиттирди.


Мустақиллигимизнинг 25 йиллиги муносабати билан “Камолот” ёшлар ижтимоий ҳаракати Марказий кенгаши томонидан ташкил қилинган ушбу акция доирасида воҳадаги таълим муассасаларида ижтимоий-сиёсий, маънавий-маърифий мавзуларда учрашувлар, давра суҳбатлари, танлов ҳамда семинарлар уюштирилди.\nУларда депутатлар, ёзувчи-шоирлар, олимлар, актёрлар ҳамда таниқли эстрада хонандалари қатнашгани тадбир нуфузини янада оширди. “Юртимни обод этаман!”, “Сиз севган қаҳрамонлар”, “Замонамиз қаҳрамонлари”, “Депутат ва ёшлар”, “Оммавий мада-ният” ва ёшлар маънавияти”, “Нуронийлар эъзозимизда” каби лойиҳалар қашқадарёлик йигит-қизларда катта таассурот қолдирди. Турли танловлар эса янги авлод вакилларига ўз истеъдод ҳамда салоҳиятларини намойиш этишга кенг имконият яратди.\nЧунончи, фестиваль доирасида Муборак туманидаги 1-умумтаълим мактабида, Касби тумани маданият ва аҳоли дам олиш марказида халқаро -танловлар ҳамда фан олимпиадаларида муваффақият қозонган ёшлар, “Ниҳол” мукофоти совриндорлари иштирокидаги учрашувлар кўтаринки руҳда ўтди. Фаол ўқувчиларга бадиий асарлар совға қилингани уларни янада қувонтирди.\nТуманларда уюштирилган “Марра бизники!” лойиҳаси доирасидаги марафон, “Кичик фильмдан катта кинога”, “Талабалар театр студиялари”, “Ватаним — менинг фахрим!”, “Ёшлар — жонли ижро тарафдори” каби тадбирларда ёшлар ижодий салоҳиятини намойиш этишди.\nКасб-ҳунар коллежлари ва академик лицейлар ўқувчилари учун “Ўзбеккино” Миллий агентлиги буюртмасига биноан суратга олинган “Барон” бадиий фильми намойиш қилинди. Тинчлик ва осойишталикни асраб-авайлаш, ёмон иллатлардан сақланиш мавзуига бағишланган ушбу картинадаги воқеалар томошабинларни мулоҳазага чорлади.\nФестивалнинг унутилмас воқеаларидан яна бири Касби туманида “Камолот” -уйларини фойдаланишга топшириш маросими бўлди. Тўрт қаватли, 32 та хонадондан -иборат бу кўркам иншоотда ёш оилалар учун барча зарур шарт-шароит яратилган.\nУч кун давом этган ёшлар байрами Қарши шаҳрида ўтказилган “Мустақиллик фарзандлари” деб номланган гала-концерт билан якунланди. Шу куни турли соҳаларда юқори натижаларни қўлга киритган бир гуруҳ истеъдодли йигит-қизлар тақдирланди.\nМазкур рукндаги бошқа мақолалар: « Пластик карточка: Имкониятлари кенг, фойдаланиш учун қулай\tБир дақиқада 118 бор »


«Вирус юқтирганлар орамизда юрибди, улар ким, сони қанчалигини билмаймиз» – Хайрулла Бозоров Наманган вилоятидаги ҳолат ҳақида\n00:02 / 13.04.2020\nНаманган вилоятида сўнгги кунларда қайд этилган коронавирусдан зарарланиш ҳолатларидан 6тасининг юқтириш манбаси маълум эмас. Айни вақтда вилоятдаги беморларнинг икки нафари оғир аҳволда сунъий нафас олдириш аппаратига уланган. Бу ҳақда вилояти ҳокими Хайрулло Бозоров 12 апрель куни вилоят аҳолисига қилган телемурожаатида айтиб ўтди.\n«Вилоятда илк ҳолат 25 мартда аниқланган бўлса, қисқа муддатда касалланиш ҳолатлари 65тага етди. Булардан 22 нафари эркаклар, 43таси аёллар. 11 нафари 18 ёшгача бўлганлар, 7 нафари 60 ёшдан ошганлар. Бу эпидемия ёш-у қарини аямаяпти. Касалликка чалинганлар орасида 2 ойлик чақалоқ ҳам борлиги афсусланарлидир.\nРеспубликамизда касалликдан тузалганлар сони 60 нафардан ортди, уларнинг орасида 4 нафари наманганликлар. Шифокорларимиз беморлар тузалиши учун курашмоқда», дея маълумот берган вилоят ҳокими.\nХайрулла Бозоров вилоятда коронавирус тарқалиши олдини олиш учун жорий этилган чеклов чораларига риоя этилмаётганини танқид қилган.\n«Тарғибот ва ташвиқот ишларига қарамасдан, афсуски, жуда кўпчилик бу касалликнинг хавфини тушуниб етмаяпти. Натижада бугунги кунда кўча-кўйларда тўпланиб ўтириш ҳолатлари, заруратсиз икки-уч киши ёки ундан ҳам кўпроқ бўлиб кўчада юриш ҳолатлари, ниқобсиз юриш ҳолатлари учрамоқда.\nВилоятимизда касалликка чалиниш ҳолатларига қарасак, бир бемор 38 кишига вирус юқтиргани, ёки бошқа ҳолатда вирусга чалинган бир киши 19 март куни бир оилада ўтказилган тўй маросимига бориб, бу маросимда 18 кишига вирус юқтиргани, жумладан, янги келин-куёвга ҳам вирус юқтиргани фуқароларимизга хулоса қилиш учун мисол бўлмаяптими?», деган вилоят ҳокими.\nВилоят раҳбари ўз мурожаатида сўнгги уч кун ичида мазкур инфекцияни юқтирган, манбаси аниқ бўлмаган 6та ҳолат аниқлангани, ушбу фуқаролар бу касалликни қачон ва кимдан юқтириб олганини билишмаслиги, айрим фуқаролар уйларида иситмалаб, буни оддий шамоллаш деб ўйлаб, ўзларини уй шароитида даволашга уринаётганини қайд этиб ўтган.\n«Фуқароларимизни бугунги кунда жорий қилинган карантин тартиб-қоидаларига риоя этиш ҳақида огоҳлантирмоқчиман. Энг муҳими, ҳар бир инсон бу касаллик қанчалик хавфлилигини ҳис қилиши керак.\nҲамма билиши керакки, вирусга чалинган бир киши бир неча кун давомида жамоат жойларида эркин ҳаракатланишда давом этса, 200 кишидан 400 кишигача вирус юқтириши мумкин.\nШу кунгача Наманган вилоятида касалланганлар кимлиги, улар қаерда ва қачон вирус юқтиргани, қолаверса, улар билан алоқада бўлганлар бизга маълум эди ва биз уларни тезкорлик билан тиббиёт муассасаларига жойлаштириб, вақтида тиббий ёрдамлар кўрсатиб келаётгандик.\nЛекин охирги уч кун ичида бу касалликни юқтириш манбаси аниқ бўлмаган 6 бемор аниқланди. Афсуски, бу фуқароларимиз қачон, қаерда ва кимдан юқтиришганини билишмайди.\nИккинчидан, минг афсуски, айрим фуқароларимиз уйларида иситмалаб, буни оддий шамоллаш деб ўйлаб, уй шароитида ўзларини даволашга уринишмоқда. Натижада улар оила аъзоларига, қолаверса, аҳволи оғирлашганида етиб келган Тез тиббий ёрдам ходимларига юқтиришмоқда.\nОхирги уч-тўрт кун ичида тўртта шундай ҳолат аниқланган, уларнинг учтаси Наманган шаҳрида, биттаси Учқўрғон туманида юз берган. Улар бир неча кунлаб, ўн кунлаб уйларида иситмалаб ётишлари, ўз вақтида шифокорларга мурожаат этмаганликлари бугун ушбу касалликнинг юқиш хавфини ошириб юбормоқда. Мазкур 4 нафар фуқаронинг икки нафари оғир аҳволда, бугун тонгдан улар сунъий нафас олдирадиган аппаратларга уланган.\nАгар ушбу фуқароларимиз ўз вақтида шифокорларга мурожаат қилишганида ўз вақтида аниқ диагноз қўйиларди, яқин қариндошларига юқтирилмас эди. Бугун уларнинг ҳар бири орқасидан 200тадан мингтагача одамни карантинга олишга ҳожат бўлмас эди.\nЮқоридаги икки сабабдан хулоса қилиб айтмоқчиманки, коронавирус касаллигига чалинганлар орамизда юрибди. Лекин улар кимлигини, қаердалигини, уларнинг сони қанчалигини, афсуски, биз билмаймиз. Мана шу вазият бугунги кунда халқимиз учун энг катта таҳдид бўлиб қолмоқда.\nИммунитети кучли ёшлар касалликка чалинган бўлса ҳам, унда касаллик аломатлари сезилмайди. Лекин улар ўзи билмаган ҳолда касаллик юқтирувчи бўлиб қолишади. Бу оғир оқибатларга олиб келиши мумкин», дейди вилоят ҳокими.\nЭслатиб ўтамиз, 2020 йил 13 апрель куни соат 06:00дан бошлаб Наманган шаҳри ва Учқўрғон тумани, шу жумладан, «Қайқи» қишлоғи ҳудудида барча турдаги шахсий ва хизмат автотранспорт воситалари, мототранспорт (скутер), велосипед ҳамда фуқароларнинг ҳаракатланиши бутунлай тўхтатилади.


Қорадарё устидаги кўприкка нима бўлган? - zarnews.uz\nҚорадарё устидаги кўприкка нима бўлган?\nЯкшанба куни "Самарқанд-Бухоро-Туркманбоши" автомобил йўлидаги Қорадарё дарёси устидан ўтган кўприк бироз оғиб, кўприкнинг бир қисми чўккан. Шундан буён кўприкнинг бир томонида транспорт воситаларининг ҳаракати чеклаб қўйилган.\nТалофатлар қайд қилинмаган бўлса-да, кўприк нима учун чўккан? Ҳаракат қачонгача бир томонда давом эттирилади? Шу каби саволларга ойдинлик киритиш учун Самарқанд мунтазам йўллардан фойдаланиш унитар корхонасига мурожаат қилдик.\nМаълум қилинишича, "Самарқанд-Бухоро-Туркманбоши" автомобиль йўлининг 6 километридаги ушбу кўприк 1970 йилда қурилган бўлиб, жорий йилнинг 17 июндан дарё ўзанидаги сув сатҳи кўтарилганлиги сабабли кўприкнинг 6-таянч қисмидаги панжаранинг таг қисми ювилиши натижасида таянч қисм ғарб томонга оғиб, чўкиш ҳосил бўлган. Натижада кўприкнинг 6-7 таянч қисмлари оралиғида темир-бетонлар нураб, умумий 26 сантиметрга чўкиш пайдо бўлган.\nТеглар: Қорадарё кўприк


Одноклассники OK Live да кўрсатувларнинг “жонли” шар?лаш режимини ишга туширишди » Всё для WINDOWS\nWINDOWS.UZ » HI-Tech новости » Одноклассники OK Live да кўрсатувларнинг “жонли” шар?лаш режимини ишга туширишди\nОдноклассники OK Live да кўрсатувларнинг “жонли” шар?лаш режимини ишга туширишди\n| 25-07-2018, 14:59 |\nХо?лаган киши Третьяков галереясида, музей ?оидаларини бузмасдан, экскурсия ўтказиши мумкин.\nТў?ридан-тў?ри эфирлар муаллифлари OK Live мобил стриминг иловасида бош?а кўрсатувларга янги шар?лаш режими билан уланишлари мумкин. OK ижтимоий тармо?лар ва стриминг сервислар ичида биринчи бўлиб тў?ридан-тў?ри эфирда шар?лашни ишга туширди.\nЭнди OK Live иловасида музейлар ва бош?а ?изи?арли жойлардан экскурсиялар олиб бориш, йирик во?еалар кўрсатувларини шар?лаш ?амда фойдаланувчилар эфири ва гуру?ларини ўз контенти билан тўлдириши мумкин.\nОК даги муаллифлар ижод учун янги имкониятларга эга бўлишади, улар ўз контентларини анча хилма-хил ?илишлари, бош?а кўрсатувларни кўраётиб, томошабинлар билан ўз ?ислари ?а?ида ўрто?лашишлари мумкин. Масалан, стример ўз хонадонини тарк этмасдан, дунёнинг ?ар ?андай ша?рининг ди??атга сазовор жойлари бўйлаб экскурсия ўтказиши мумкин – у ша?арга ташриф буюрган кишининг тў?ридан-тў?ри эфирини шар?лаб туради. Ёки Третьяков галереясида, музей ?оидаларини бузмасдан, бир нечта минг томошабинга экскурсовод бўлиши мумкин – у одатдаги ташрифчининг тў?ридан-тў?ри эфирини шар?лаб туради.\nТў?ридан-тў?ри эфирни шар?лаш учун OK Live да стримни топиш ва экраннинг ю?ори ўнг ?исмидаги янги иконкани босиб унга уланиш лозим. Шундан кейин стрим муаллифининг тасвири тушган дарча оригинал кўрсатувга ?ўшилади, ва муаллиф экранда бўлаётган во?еаларни шар?лаши мумкин. Бундай эфирни фойдаланувчи профилидан ?ам, гуру? маъмуриятидан ?ам яратиш мумкин.\nИловада овозларни микширлаш ноёб технологияси ишлатилади, у автоматик равишда кўрсатувлар овозини мослайди ва комментатор овозини биринчи планга чи?аради.\nОхирги йилда ОК даги кўрсатувларнинг оммалашуви уч марта ортди: ?ар ойда ижтимоий тармо?даги тў?ридан-тў?ри эфирлар 2 млрд.дан орти? кўришларга эга бўлмо?да. OK Live иловаси AppStore ва Google Play да 3 млн.дан орти? ўрнатишлар олди, унинг кундузги аудиторияси эса 2017 йилда икки баровар ўсди.


Агар сиз Яҳованинг Шоҳидлари билан Муқаддас Китобни ўрганаётган бўлсангиз, унда ўтиладиган маълумотни ҳар сафар олдиндан кўриб чиқаётгандирсиз. Жамоат йиғилишларига ҳам худди шундай тайёрлансангиз яхши бўлади. Тайёргарлик кўришни одат тусига киритсангиз, самарасини кўрасиз.\nҚачон ва қаерда тайёрланишни ҳал қилиб олинг. Қайси пайтда фикрларингизни жамлай оласиз? Саҳарлаб ишга боришингиздан олдинми ёки кечқурун болаларингиз ухлаганидан кейинми? Узоқ тадқиқ қилиб ўтира олмасангиз ҳам, бунга қанча вақт ажратишингиз мумкинлигини аниқланг ва ҳеч нарса халақит беришига йўл қўйманг. Тинчроқ жой топиб, чалғитадиган нарсаларни, масалан, радио, телевизор ҳамда телефонни ўчириб қўйинг. Тадқиқ қилишдан аввал ибодат қилсангиз, кундалик ташвишларни бир четга суриб, бутун диққатингизни Аллоҳнинг Каломига қарата оласиз (Филиппиликларга 4:6, 7).\nЖавобларни топиб, муҳокамага тайёрланинг. Дастлаб, мавзудаги асосий фикрни аниқланг. Мақола ёки бобнинг сарлавҳаси устидан мулоҳаза юритинг ва ҳар бир кичик сарлавҳа мавзу билан қандай боғлиқлигини кўриб чиқинг. Шунингдек, асосий фикрларни ёритиб бериш учун тайёрланган такрорлаш саволларини ўрганиб чиқинг. Сўнг, ҳар бир хатбошини ўқиб, унга берилган саволнинг жавобини топишга ҳаракат қилинг. Келтирилган оятларни ўқиб, улар мавзуни қандай очиб бераётгани ҳақида ўйланг (Ҳаворийлар 17:11). Жавобини топгач, уни белгилаб олинг. Мисол учун, хатбошидаги бир нечта очқич сўз ёки иборанинг тагига чизиб қўйсангиз, бу сизга жавобни эслашга ёрдам беради. Кейин, агар хоҳласангиз, йиғилишда қўлингизни кўтариб, ўз сўзларингиз билан қисқача шарҳ берсангиз бўлади.\nҲар ҳафта йиғилишларда муҳокама қилинаётган турли хил мавзуларни ўрганиб чиқиш орқали, сиз рамзий «хазинангиз»га, яъни Муқаддас Китобдан олаётган билимларингизга янги-янги фикрларни қўшасиз (Матто 13:51, 52 изоҳ).\nЙиғилишларга тайёрланиш учун нимани одат қилиб олсангиз бўлади?\nШарҳлар билан иштирок этишга шахсан ўзингиз қандай тайёрланишингиз мумкин?\nЮқорида келтирилган усулга амал қилиб, «Қўриқчи минораси» журналининг муҳокамасига ёки Жамоат билан Муқаддас Китоб тадқиқига тайёрланинг. Сизга Муқаддас Китобдан таълим бераётган кишининг ёрдами билан, кейинги йиғилишда шарҳ беришга тайёргарлик кўринг.


“ОДАМЛАР ЎҚИБ, УЙҒОНАДИ. КЕЙИН УЛАРНИ ҚАНДАЙ БОШҚАРАМИЗ?” — Ishonch Gazetasi\n“ОДАМЛАР ЎҚИБ, УЙҒОНАДИ. КЕЙИН УЛАРНИ ҚАНДАЙ БОШҚАРАМИЗ?”\nЭлектрон оммавий ахборот воситалари ривожлангани сайин босма нашрларнинг фаолиятида айрим мураккабликлар вужудга келгандек гўё. Газетачиликнинг ўзига хос хусусиятлари, обуна масалалари, журналистлар фаолияти ҳақидаги мулоҳазалар ўттиз йиллик муҳаррирлик тажрибасига эга бўлган “Қизилтепа тонги” газетаси бош муҳаррири, “Олтин қалам” миллий мукофоти совриндори Раҳим Мақсудовнинг мақоласидан ўрин олган.\nГАЗЕТАНИНГ КАТТА-КИЧИГИ ЙЎҚ\nЁки одамларни уйғотмайдиган нашр кимга керак?\nЎз касбимиз тақозо этган вазифани бажаришга интилишимиз, жамиятда шаффофлик ва очиқлик муҳити бўлиши учун ҳаракат қилишимиз зарур. Журналистларни бежиз асаларига ўхшатишмайди. Асалари бир грамм асал йиғиш учун уч мингдан зиёд гулга қўниб, шира олар экан. Яна жаҳонгир Наполеон Бонапартнинг “Мен юз минг қуролланган жангчидан кўра, учта газетадан қўрқаман”, деган гапини ўқиган эдим.\nЎзимнинг ўттиз йиллик муҳаррирлик тажрибамдан газета ҳаётига оид кўп воқеаларни бошдан кечирдим.\nБундан анча йиллар олдин экология муаммоларига оид ўткир чиқишлар қилган эдик: “Заҳарфурушларга жазо борми?”, “Ажал ҳавзаси” каби мақолалар шулар жумласидан.\nШунда Бухоро вилоят партия қўмитасининг иккинчи котиби мени туман раҳбари Мардон Шамсиев хонасига чақириб, танбеҳ бермоқчи бўлди.\n— Бундан кейин экологияга оид мавзуларни газетада ёритманг, — деди Бухоро вилояти партия қўмитасининг иккинчи котиби.\n— Нега? — дедим мен.\n— Одамлар ўқиб, уйғонади. Кейин уларни қандай бошқарамиз?\n— Одамларни уйғотмайдиган газета кимга керак? — дедим мен.\nМардон Шамсиев: “Вилоятнинг тегишли ташкилотлари газетанинг чиқишлари нотўғри бўлса, ўз хулосасини берсин”, — деди.\nИккинчи котиб: “Ундай қилолмаймиз”, — деди.\nШу билан “масала ёпилди”.\nБошқа газеталар таҳририятлари каби бизнинг жамоа ҳам асосан обуна ҳисобидан яшайди. Реклама берувчилар ҳам, ундан даромад ҳам йўқ ҳисоб. Эълонлар асосан ҳокимликка тегишли бўлгани учун текин. Мерос иши ва табриклардан бир йилда ўн миллион сўм ҳам тушмайди…\n“А-3” форматдаги 6 саҳифали, ташқи саҳифалари кўп рангли, ҳафталик газетамизнинг 2019 йиллик обуна баҳосини 76000 сўм белгиладик. Бир донаси 1460 сўм! Бу пулга ҳозирги кунда бир литр қадоқланган сув ҳам бермайди. Ходимларимиз билан жамоама-жамоа, уйма-уй юриб, 8830 обуначи топдик.\nБугун даромадимизнинг 26 фоизи босмахона харажатларига кетяпти. Босмахоналар нархни ўзи белгилайди. Осмон! Таҳририятни ҳимоя қилувчи одам йўқ. Давлат унитар корхонаси бўлгани учун таҳририят ягона ижтимоий тўлов солиғини ҳам 12 фоиз ўрнига 25 фоиз тўламоқда. Ижодий ходимлар 7 киши. Газетани жойлаштирувчи, тарқатувчи, обунани ташкил этувчилар — жами 17 кишига ўртача 18-19 миллион сўмлик иш ҳақи ҳисобидан 2,2 миллион сўм даромад солиғи ва бошқа тўловлар тўлаймиз. Негаки қонунчиликда даврий нашрлар учун имтиёз кўзда тутилмаган.\nТаҳририятимиз ижодий ходимлари ўтган йили ойига 2,5 миллион сўмгача маош оларди. Бу даврда бюджет ташкилотлари иш ҳақи кескин ошди. Биз эса на ижодий ходимлар ва на шартнома асосида ишловчилар иш ҳақини ошира олдик. Сабаби обуна нархини кўтармадик. Қимматлашса, обуначиларни йўқотамиз.\n“Мажбурий обуна”га қарши ҳужум аксарият ҳолларда “Обуна бўлмаслик керак” тадбирига айлантирилди. Гарчанд бизнинг газетани обуначилар ҳар ҳафта жума куни олишса-да, обуначиларимиз 2000 нафарга камайди. Бу газетанинг сифатига ҳам таъсир этмасдан қолмади. “Кирадиган эшигингни қаттиқ ёпма!”\nЎтган йили 3578 та, жорий йилнинг тўрт ойида 1200 хат олдик. Ҳар бир сонда ўнлаб мавзуни ёритамиз. Ҳар йили бир қатор йўналишларда танловлар эълон қилиб, ғолибларни мукофотлаймиз. Шу йилнинг биринчи чорагида 2,5 миллион сўм ва ўнлаб китобларни мукофот сифатида бердик. Шунинг учун жамоатчи мухбирларимиз орасида мактабларнинг 1-синф ўқувчисидан 80-90 ёшли кексаларгача, талаба, ўқитувчи-ю шифокорлардан олимлар, таниқли илм-фан арбобларигача бор.\nБу фикрларни келтиришимдан мақсад — ишлайман, деса газетанинг катта-кичиги йўқ, ўз йўлини, ўз ўқувчисини топиши мумкин.\nАммо журналист ҳам одамдай яшагиси келади. Ўз билим ва иқтидорини мунтазам ошириши, ҳеч кимга қарам — муте бўлишни истамайди. Бунинг учун мамлакатдаги ўртача даражадан паст иш ҳақи олмаслиги керак. Мактаб ўқитувчиларининг ойлик маошини минг долларга етказиш ҳақида гап кетаётган бир вақтда 100-200 долларга ким ўзини журналист сифатида ўтга-чўққа ургиси келади?\nТаҳририятимизда ишловчи беш нафар ижодий ходимнинг ҳаммаси олий маълумотли… ўқитувчи. Мактабда яхши маош олиши мумкин бўлгач, уларни бу маош билан таҳририятда сақлашнинг қандай имконияти бор? Журналистликка ўқиганлар эса туманда қолишмайди. Сабаб — иш кўп ва тиғиз, яшаш шароити шаҳардагидек эмас.\nШундай экан, умуман журналистика муаммолари, айниқса, босма нашрлар муаммоларини яхлит ҳолатда кўриш вақти келди. Ўзбекистон Журналистлари ижодий уюшмасининг мақоми масаласи қачон ҳал бўлади? Бу соҳа эгаларига зарур имтиёзлар амалда қачон тақдим этилади?\nСобиқ шўро тузуми даврида туман газеталарини нописандлик билан “районка” деб айтишарди. Самарқандлик журналист Фармон Тошевнинг яқинда “Hurriyat”да чоп этилган мақоласида туман газеталарини бепул (текин) тарқатиш керак, деган таклиф айтилган. Шундай тажриба борми ўзи? Бўлса қаерда? Аслида ҳозир бошқа нашрларни обуна қилиш ҳам, тарқатиш ҳам ўта муаммоли масала. Одамлар пул тўлаб обуна бўлган нашрини кечикиб олади ёки умуман олмайди. Бу республика нашрларига ҳам, вилоят нашрларига ҳам тегишли гап.\nБиз туманимиз почтачиларини бундай ташвишдан “озод қилганимизга” йигирма йилча бўлди. Ўзимиз обуна қиламиз, ўзимиз етказиб берамиз. Муштарийнинг газетамизни олиши кафолатланган.\nНавоий вилояти, Қизилтепа тумани “Қизилтепа тонги”\nгазетаси бош муҳаррири,\nХалқаро “Олтин қалам” миллий\n2019 йил 5 июнь, 13-сон\nҚИРҚИЛГАН ШИМЛАР ОРТИДАГИ “ҚИЙҚИРИҚЛАР”


17:58 / 21.12.2017 2459 pdf Ўқиш режими + -\nОддий мусулмонларга турли азоблар бериб, ўз мақсадларига эриша олмаган кофирлар уларнинг сардори бўлмиш Пайғамбар соллаллоҳу алайҳи васалламга озор беришга ўтдилар.\nДастлаб улар ўзларининг эсипастларини Пайғамбар соллаллоҳу алайҳи васалламни ёлғончи, сеҳргар, шоир, коҳин ва мажнун, деб озор беришга гиж-гижладилар.\nУлар Муҳаммад мустафо соллаллоҳу алайҳи васалламга озор бериш учун ҳар қандай пасткашликдан қайтмадилар.\nБир куни мушрикларнинг бошлиқлари Каъбаи муаззаманинг ёнида гаплашиб ўтирар эдилар. Пайғамбар соллаллоҳу алайҳи васаллам келиб, Байтуллоҳни тавоф қила бошладилар. Кофирлар эса у зотни масхара қилиб, устиларидан кула бошладилар. Расулуллоҳ соллаллоҳу алайҳи васаллам тўхтаб, қаттиқроқ гап айтган эдилар, улар бемазагарчиликларини йиғиштирдилар.\nЭртасига яна ўша ерда ўтирган эдилар, Муҳаммад мустафо соллаллоҳу алайҳи васаллам келиб қолдилар. Шунда кофирлар бирдан ёпирилиб, у зотни ўраб олдилар. Улардан бири Пайғамбар соллаллоҳу алайҳи васалламнинг ёқаларидан тутиб, судрай бошлади. Шунда Абу Бакр розияллоҳу анҳу ўртага тушдилар ва йиғлаб туриб:\n«Роббим Аллоҳдир», дегани учун бир одамни ўлдириб юборасизларми?», деб ажратиб олдилар.\nАммо кофирлар Абу Бакрнинг ўзига ташланиб, соқолидан ушлаб, тортдилар, ҳатто бошини ёрдилар.\nБироқ, кофирлар Пайғамбар соллаллоҳу алайҳи васалламдан бошқа мусулмонларга тегмай қўйди, деб бўлмас эди. Улар бошқа мусулмонларга нисбатан ҳам ашаддийлашиб бораётган эдилар.\nБир куни Абу Бакр одамларни Аллоҳ таолонинг динига даъват қилаётган эди, мушриклар бирдан унинг устига ёпирилдилар. Улар Абу Бакр розияллоҳу анҳуни оёқлари остига олиб, тепкилай кетдилар. Аёвсиз калтакладилар. Утба ибн Робийъа бўлса икки кавуши билан у кишининг юзига ура бошлади. Оқибатда Абу Бакр розияллоҳу анҳунинг юзи таниб бўлмайдиган ҳолга келди.\nҚариндошлари келиб, у кишини кўтариб кетишаётганда ўлганига шубҳалари йўқ эди. Аммо кечга бориб, Абу Бакр розияллоҳу анҳу ҳушларига келдилар. Ўзларига келишлари билан у киши:\n«Расулуллоҳ соллаллоҳу алайҳи васалламга нима бўлди?» деб сўрадилар. Қариндошлар бу гап учун Абу Бакрни маломат қилдилар, сўкдилар. Шунда Умму Жамийл бинту Хаттоб исмли муслима аёл у кишига яқинроқ келди. Абу Бакр ундан Пайғамбар соллаллоҳу алайҳи васаллам ҳақларида сўрадилар. У бўлса:\n«Мана, онанг сенинг гапларингни эшитиб турибди», деди.\n«У билан ишинг бўлмасин», деди Абу Бакр.\n«Саломатлар, тинчлар», деди Умму Жамийл Абу Бакрнинг ўзи эшитадиган қилиб. У кофир қариндошлар орадаги сирни билиб қолмасликлари учун тиришар эди.\nАбу Бакр бўлса:\n«Аллоҳ учун Расулуллоҳ соллаллоҳу алайҳи васалламнинг олдиларига бормагунимча таом ҳам емайман, шароб ҳам ичмайман», деди.\nИкки аёл қулай пайтни пойлаб турдилар. Одамлар тарқалиб, атрофга сукунат ҳоким бўлганда икки томонидан суяб, Абу Бакрни Расулуллоҳ соллаллоҳу алайҳи васалламнинг ҳузурларига олиб боришди. Пайғамбар соллаллоҳу алайҳи васаллам Абу Бакрнинг ҳолини кўриб, кўп ачиндилар ва унинг ҳаққига, онасининг ҳаққига дуо қилдилар. Онасини динга даъват қилган эдилар, у аёл иймонга келди.\nБунга ўхшаш ҳолатлар борган сари кофирларнинг ҳайратини ошириб борарди. Улар Расулуллоҳ соллаллоҳу алайҳи васалламга қарши ташвиқот ишлари олиб бориш ҳақида маслаҳатлар қилар эдилар.\nКофирларнинг Пайfамбар алайҲиссаломга Қарши ташвиҚот ҲаҚида маслаҲатлари\nБу масалага мушриклар қандай қараганларини уларнинг Валид ибн Муғийра билан қилган маслаҳатларидан билиб олинади.\nУ Қурайш қабиласининг бошлиқларидан ва бойлардан бўлиб, Пайғамбар алайҳиссаломга озор беришда, Қуръони Каримга қарши ҳужум уюштиришда етакчилардан бўлган.\nПайғамбаримиз Муҳаммад алайҳиссалом масжидда «Ҳаа мийм танзийлул китаби» оятини ўқиётганларида Валид ибн Муғийранинг кўнгли эриб, ўз қавми – Бану Махзум қабиласи олдига борди ва:\n«Аллоҳга қасамки, мен ҳозиргина Муҳаммаддан бир калом эшитдим, у башарнинг каломи эмас, у жиннинг каломи ҳам эмас, бу каломнинг ўзгача ҳаловати бор, бу каломнинг ўзгача таъсири бор. Албатта, унинг усти самарали, ости баракали, албатта, у устун келади ва ҳеч нарса ундан устун бўла олмайди», деди. Сўнгра уйига қараб кетди.\nҚурайш қабиласи аъзолари:\n«Аллоҳга қасамки, Валид диндан чиқибди, энди Қурайшнинг барчаси ҳам диндан чиқади», дедилар.\nШунда Абу Жаҳл ўрнидан турди ва:\n«Уни менга қўйиб қўйинглар, ўзим эплайман», деди. У Валиднинг олдига бориб, хафа ҳолда ўтирди. Валид уни кўриб:\n«Нега хафа кўринасан?» деди.\n«Мен хафа бўлмай, ким хафа бўлсин, – деди Абу Жаҳл муғамбирлик билан. – Қурайш қабиласи сенга ёрдамга нафақа йиғяпти. Уларнинг айтишича, сен Муҳаммаднинг каломига тан берган эмишсан, Муҳаммад билан Абу Бакрдан қолган таомларини сўраб юрган эмишсан?».\nВалиднинг аччиғи чиқди ва:\n«Менинг молим ва фарзандим ҳаммадан кўп эканлигини билмайсанми? Нима, Муҳаммад ва унинг шерикларининг қорни тўйиб қолибдимики, улардан овқат ортиб қолса?», деди.\nСўнг ўрнидан туриб, Абу Жаҳл билан бирга қабиласининг аъзолари ўтирган жойга келди ва:\n«Муҳаммадни жинни деяпсизлар, унинг жиннилик қилганини ҳеч кўрганмисизлар?» деди.\n«Худо ҳаққи, кўрганимиз йўқ», деди қабила аъзолари.\n«Уни шоир демоқчисизлар, бирор марта шеър айтганини биласизларми ўзи?» деди.\n«Худо ҳаққи, билмаймиз», дедилар.\nМуҳаммад алайҳиссалом ростгўйликлари учун Пайғамбар бўлишларидан аввал «амин» деган ном олган эдилар. Қурайш қабиласи аъзолари Валид ибн Муғийрага:\n«Нима дейлик бўлмаса?» дедилар.\nВалид ўйланиб қолди. Ўзича тўқиб-бичди-да:\n«Қуръон таъсирчан сеҳрдан ўзга ҳеч нарса эмас», деди.\nШундай қилиб, ҳаммалари Пайғамбар соллаллоҳу алайҳи васаллам ҳақларида одамларга бир хил гап – «У сеҳргардир», деб айтишга келишиб олдилар.\nУлар ҳаж мавсумида ҳожиларнинг йўлига одам қўйиб, шу маънода тескари ташвиқот олиб бориш режасини туздилар.\nФарзанд тарбияси (15-дарс)\n15:59 / 21.12.2017 2362\n18:01 / 21.12.2017 2187\n5. Оиша розияллоҳу анҳодан ривоят қилинади.Расулуллоҳ соллаллоҳу алайҳи васалламга бошланган илк ваҳий уйқудаги солиҳ тушдир. У зот бирор туш кўрсалар, тонг давоми...\n3522 13:02 / 18.10.2018\nИкки кишининг орасига ўтириш\nМажлисга кирган одам икки кишининг орасига фақатгина уларнинг рухсати билан ўтириши мумкин.Чунки мазкур икки кишининг ўзаро муҳаббати, сирли гапи ёки давоми...\n2408 13:02 / 05.02.2019\n310. Анас ибн Молик розияллоҳу анҳудан ривоят қилинади.Расулуллоҳ соллаллоҳу алайҳи васаллам айтдилар .Менга аёллар ва хушбўйлик маҳбуб қилинди ва намоз кўз давоми...\n2510 17:03 / 03.01.2020\nИбн Умар розияллоҳу анҳудан ривоят қилинади.Набий соллаллоҳу алайҳи васаллам.Намозингиз ила қуёшнинг чиқишини ҳам, ботишини ҳам намоз вақти қилиб олманглар. давоми...\n1234 11:00 / 28.06.2020\n323 12:16 / 13 апрель\n56821 11:58 / 10.10.2018\n70608 11:56 / 10.10.2018\n7956 16:57 / 17.05.2019


Тўй мавзусига бағишланган фильмлар\nТўй тантанасида иштирок этиш жуда ҳаяжонли ва қувончли воқеа. Лекин бу қувончли туйғуларни нафақат ҳақиқий тўйда, балки телевизор қаршисида ўтириб, тўй ҳақидаги фильмни томоша қилиб ҳам ҳис қилиш мумкин. Бугун сизлар учун шундай қувончли ҳодиса мавзусига бағишланган фильмлар шарҳини тайёрладик.\n“Уйланиш одатий ҳол” ("Привычка жениться") – Тиш чёткалари ва пастаси ишлаб чиқариш билан шуғулланадиган магнатнинг ўғли Чарлз Пирл ҳақидаги фильм. Қаҳрамонимиз оқила ва гўзал Адели исмли қизга уйланишга қарор қилади. Тақдирнинг ўйинини қаранг, Чарлз Лас-Вегасда енгилтак қўшиқчи қиз Викки билан танишиб қолади. Уларнинг ўртасидаги илиқликни кўрган Виккининг ошиғи – мафия Багси Сигал ўч олиш мақсадида уларни турмуш қуришга мажбурлайди. Шу кундан бошлаб Чарзлнинг ҳаётидаги энг даҳшатли кунлар бошланади.\n“Тўйдаги қўшиқчи” ("Певец на свадьбе") – Тўй маросимида хушбичим қўшиқчи Робби официант қиз Жулия билан танишиб қолади. Маълум бўлишича уларнинг иккови ҳам ўз тўйларига тайёргарлик кўраётган эканлар. Лекин баъзи бир сабабларга кўра Роббининг бошланиб улгурмаган турмуши бузилади. Айнан шу дамда Жулия Роббидан ўзининг тўйи ташкилотига ёрдам беришини илтимос қилади. Ҳаммаси шундан бошланади...\n“Тўй ғалваси” ("Свадебный переполох") – Ҳеч ким севги бобида тўй тантаналари ташкилоти билан шуғулланадиган Мэри Фиорега ета олмаса керак. Лекин тан олиш керак бу борада бошқаларга ўз ёрдамини аямайдиган Мэри ўз турмушини ҳечам йўлга сола олмайди. Аммо бир куни Мэри шифокор йигит билан танишиб қолади. Тақдир ҳазилини қарангки, айнан шу йигитнинг тўйини ташкиллаштириш бечора қизнинг гарданига тушади.\n“Менинг катта грекча тўйим” ("Моя большая греческая свадьба") – Гўзаллик ва муҳаббат маъбудаси Афродита ўттиз ёшли Тула Портокалосга унчалик ҳам марҳаматли эмас. Уни даҳшатга соладиган нарса 35дан ошиб ҳам эрсиз қолиб кетиш.\n“Ёш оила” ("Молодожены") – Кўркам радио бошловчи Том пляжда регби ўйнаётиб отган тўпи тасодифан Сарага тегади. Узоқ узр сўрашлар ва ноқулайликлардан сўнг бу икки ёш бир бирисиз яшай олмаслигини тушуниб етади. Аммо бу тўйга ҳамма ҳам рози эмас...\n“Бир куни Вегасда” ("Однажды в Вегасе") - Лас-Вегасдаги қувноқ кечадан сўнг икки нотаниш жуфтлик бир ётоқда уйғонади. Улар аввалига ўтган тун воқеаларини эслашга ҳаракат қиладилар. Маълум бўлишича улар никоҳдан ўтишган ва катта миқдордаги пул ютуғини қўлга киритганлар. Энди уларнинг ҳаёлида қандай қилиб нотаниш турмуш ўртоқдан қутулиш ва пулларни ҳаммасини олиб қочиш...\n“Дўстимнинг тўйи” ("Свадьба моего лучшего друга") – Ўн йиллар аввал Жулия ва Майкл ўзига хос келишув қиладилар, агар улар 28 кирганда ҳам севиб қолмасалар, турмуш қурадилар. Талабалик давридан айрилмас дўстлар бу келишувни аллақачон унтиб юборишган, ва Майкл бошқа бир қизга уйланишга қарор қилади. Жулия шундан кейингина Майкл унинг учун дўстдан ҳам ортиқроқ эканини тушуниб етади...\n“Ижарага олинган куёв” ("Жених напрокат") - Кейти опасининг тўйига бориши керак, лекин ууерда собиқ севгилисини учратиши табиий. Кейти ноқулай вазиятга тушиб қолмаслик учун бегона йигитни куёвликка ижарга олади.\n“Келиннинг отаси” ("Отец невесты") – Қизини узатаётган ота нафақатгина жигарбандидан, балки катта миқдордаги пулидан ҳам ажралиши табиий. Узоқ кутилган тўйда ҳамма бахтли, келиннинг отасини ҳисобга олмаганда...\n“Қочоқ келин” ("Сбежавшая невеста") – Баъзи гўзал, олифта қизларда тўйидан қочиб кетиш урф бўлди. Мэгги эса айнан шундай қизлардан бири. Тўрт маротаба ўз тўйидан қочган қиз ҳақида эшитиб қолган журналист Айк қизиқиб қолади. У журналистни ҳам ўзига мафтун этади ва уларнинг тўйи бўлиши керак. Қизиқ қочоқ келин бу сафар ҳам ҳаммани доғда қолдирармикин?!\nНашр санаси: 19-03-2014


Бандлик ва меҳнат муносабатлари вазири: Ўзбекистонда ишга муҳтож аҳоли сони – 1 млн 391 минг киши — Sof.uz\n23.05.2019 13:26 Ўзбекистон\nҲозирги кунда Ўзбекистонда меҳнатга лаёқатли аҳоли сони – 18 954 минг (ўсиш - 1,0%), банд аҳоли сони – 13 376 минг (ўсиш - 1,3%) нафарни ташкил этади. Расмий секторда бандлар – 5 403 минг кишини ташкил этиб (ўсиш - 3,4%), расмий бандликнинг умумий бандликдаги улуши 40,5%ни ташкил этмоқда. Иқтисодиётнинг норасмий секторида бандлар – 7 964 минг (59,5%), шу жумладан, хорижда ишлаётганлар – 2 365,4 мингни ташкил этади. Бу рақамлар Бандлик ва меҳнат муносабатлари вазири Шерзод Кудбиев Олий Мажлисга берган ҳисоботида маълум бўлди.\nЖорий йил биринчи чоракда ишсизлик даражаси 9,4 фоизни ташкил этди (ўтган йил шу даврда - 9,7%), 30 ёшгача бўлган ёшлар орасида – 15,3 фоиз, аёллар орасида – 13 фоиз. Энг юқори ишсизлик Қорақалпоғистон Республикаси, Андижон, Қашқадарё, Самарқанд, Сирдарё ва Фарғона вилоятларида (9,7%) қайд этилган. Ишга муҳтож аҳоли сони – 1 миллион 391 минг киши.\n14.08.2019 14:04 8 Ўзбекистон\n10.07.2019 11:01 3 Ўзбекистон\n8.07.2019 19:37 3 Ўзбекистон\n25.06.2019 16:45 4720 Ўзбекистон


Юрт ободлиги, халқнинг юксак маданияти белгиларидан бири илм-маърифат ва ибодат масканларининг ободлигидир. Масжидларнинг кўркамлиги халқнинг маънавияти ва эстетик дидини ҳам кўрсатиб туради. Юртимиздаги масжидларнинг бугунги чиройи замирида жуда катта маънолар бор. Куни кеча шу йил қайтадан қад растлаган яна бир муҳташам масжиднинг яқин кунларда халқимиз хизматига топширилиши ҳақидаги хабар ҳар қандай иймону инсофли одамни беҳад шодлантирди. Бу масжидга Муҳтарам Юртбошимизнинг номи берилиши эса ўзгача бир янгилик бўлди.\nШу йил 14 сентябр куни Ислом.уз портали ходимлари Тошкент шаҳар Яшнобод туманида жойлашган «Ислом ота» жомеъ масжидига ташриф буюриб, қурилиш жараёнлари билан яқиндан танишдилар. Ишлар жуда ҳам жадал, шавқ-завқ билан олиб борилмоқда. Ҳомийлар ҳам, иш юритувчилар ҳам, уста-ю ишчилар ҳам ўзгача ихлос-муҳаббат билан, жуда ҳам кўтаринки руҳда хизмат қилишмоқда. Ҳали битиб улгирмаган бу масжидга бир кириб-чиққан киши бутун ташвишларини унутиб юбориши табиий.\nБизни масжид имом-хатиби Абдулҳаким қори ака кутиб олдилар. У киши масжид қурилиши, иш жараёни ва келгусидаги режалар ҳақида сўзлаб бердилар:\n«Масжид биноси ўтган йили бутунлай куйиб, тамоман яроқсиз ҳолга келган эди. Бинониннг қолдиқларини бузиш жараёнида бунга яна бир бор амин бўлинди. Шу боис, масжид мутасаддилари ва маҳалла фаолларининг таклифига биноан, Тошкент шаҳар ҳокимлиги масжидни тубдан бошқа қуришга рухсат берди.\nМарҳум Юртбошимизнинг масжидларни ва зиёратгоҳларни обод қилишга бўлган эътиборлари барчага маълум. Айниқса, ушбу қадимий масжидни қайта қуришга раҳбарият томонидан алоҳида эътибор берилгани халқимизни жуда ҳам хурсанд қилди.\nҲомийларимизни Аллоҳ ёрлақасин, қурилишнинг дастлабки кунлариданоқ ўзгача ихлос-муҳаббат ва ҳиммат билан хизмат қилишмоқда. Улар билан ҳамма ишни маслаҳатлашардигу, масжиднинг номи ҳақида ҳеч қандай гап йўқ эди. Ўтган ойнинг охирида масжидимиз бош ҳомийси Лолахон Каримова-Тиллаева қурилиш жараёни билан яқиндан танишиш мақсадида ташриф буюриб, бир қатор маслаҳатлар ўртага ташланганда ҳам бу ҳақда сўз очилмаган эди. Бироқ, кўп ўтмай халқимиз бошига оғир жудолик тушди, Ўзбекситоннинг биринчи Президенти, мустақиллигимиз асосчиси бўлган муҳтарам Президентимиз Ислом Абдуғаниевич Каримов вафот этиб қолдилар. Бу мусибат барчани қайғуга солиш барборида ушбу янги масжидга марҳум Юртбошимизнинг номлари қўйилишини тақозо қилиб қолди. Уламоларимиз, масжид жамоаси ва маҳалла фаоллари бир овоздан шу фикрга келиб қолдилар. Аллоҳ марҳум Юртбошимизнинг охиратларини обод қилсин!»\nМасжид замонавий қурилиш талабларига тўлиқ жавоб бериш баробарида, қадимий Шарқ меъморчилик мактаби анъаналарини ҳам ўзида акс эттирган. Қурилишда нафақат юртимизда, балки Марказий Осиё минтақасида ўз соҳасида обрў қозонган, мамлакатимиз бўйлаб жуда кўп катта-катта иншоатларни барпо қилиб келган қўлигул усталар бош. Энг муҳими ‒ мажмуанинг маънавий «архитектор»и бор, аҳли Қуръон, аҳли илм одам бош бўлиб тургани ҳамма ишда яққол балқиб турибди. Масжид деворларидаги ёзувлар, бетакрор нақшлар, таҳоратхонанинг юксак дид билан, поклик асосида қурилгани ва бошқа тарафларида имом домланинг хизмати кўриниб туради.\nМасжидга киришда маҳобатли бир мезана қад кўтарган. Чап қўлда очиқ айвон бор бўлиб, иссиқ кунларда намозхонлар учун жуда ҳам қулай. Қибла тарафда жойлашган кутубхонани эса ушбу масжиднинг хусусиятларидан бири дейиш мумкин. Имом ва ноибларга тайёрланаётган замонавий қулайликларга эга катта-кичик хоналар ҳам турли хил нақшларга бой. Масжид саҳнисида шаклдор гулзорлар яратилган. Хонақоҳга киришдаги равоқ устига масжидга киришда ўқиладиган дуо битилган. Эшикнинг усти ва икки тарафига намоздан кейин айтиладиган такбир, тасбеҳ ва таҳмид жуда ҳам гўзал шаклда қайд қилинган. Хонақоҳ ўртасидаги тўрт устун ўзига хос салобати билан кўкни тутиб тургандек. Меҳробдаги нақшлар Марказий Осиёда ҳали ўхшаши йўқ. Меҳроб тепасига Бақара сурасининг 144-ояти ёзилган. Икки тарафида «Аллоҳ» ва «Муҳаммад» калималари араб ҳарфларида битилган. Меҳроб шаклидаги икки томондаги нақшлар устига шаҳодат калимаси ёзилган. Хонақоҳнинг қоқ ўртасидаги гумбазга Фотиҳа сураси битилган. Унинг пастидаги тўртта ярим доира гумбазлар кўзни қамаштирадиган нақшлари билан безанган. Гумбазлар ўратсида тўрт рошид халифа Абу Бакр, Умар, Усмон ва Алий розияллоҳу анҳумнинг исмлари битилган бўлиб, аҳли суннанинг белгиси сифатида масжидга маҳобат бахш этган. Хонақоҳ деворининг юқори қисмига, «қалби»га айланасига Қуръоннинг қалби Ёсин сураси олтин ҳарфлар билан тўлиқ ёзилган бўлиб, бу самовий «нақш» биздаги бошқа бирор масжидда учрамайди. Тўрт устунни Чорқул ‒ Кофирун, Ихлос, Фалақ ва Ан-Нос суралари безаб туради. Умуман олганда, мажмуадаги нақшларни таърифлашга тил ожиз, жуда ҳам завқбахш, беткрор.\nТаҳоратхонадаги шарт-шароитлар ҳам ҳар қандай намозхонни ўзига ром этади. Барча-барчаси мусулмон маданияти асосида, замонавий талабларга жавоб берадиган тарзда қилинган. Ногиронлар учун махсус хоналар ва шароит ҳозирланган.\nМасжиднинг яна бир энг катта бойлиги ‒ унга ҳомий Лола Каримова томонидан совға қилинган Каъбапўш бўлагидир. Эни 1.30 м, узунлиги 3 метрдан зиёда бу муборак матога Бақара сурасининг 125-оятининг бир қисми тилла ип билан битилган. Уни ҳозирча хонақоҳнинг кириш эшиги устига осиш режалаштирилган.\nХулоса қилиб айтганда, янги тикланган бу масжид ҳар тарафлама мукаммал, қулай, кўркам ва ҳузурбахшлиги билан ажраб туради. Уни Ўзбекистон масжидларининг «келинчаги» деса бўлади. Бундай улуғ ишлар ҳар қандай инсофли одамнинг кўнглига сурур, шу юртнинг фарзандиман деган ҳар бир кишига ғурур бахш этиши табиий.\nМасжид билан танишар эканмиз, айрим «сариқ матбуот» вакилларининг «жонкуярликлар»и ўйлаб ҳайратимиз ошди. У ердаги барча иш масжид аъзолари айтгандек бўляпти экан, улар бошлари осмонда, жуда ҳам мамнун, шодликдан ўзларига сиғмаяптилар, аммо негадир бошқалар улар учун «ташвиш» чекмоқда. Масжид қурилиши бошланганда нимадир бўлиб бир ҳафтага иш тўхтаб қолганди. Ўшанда баъзи бир «шаввоз» мухбирлар масжид қурилишига қандайдир тўсқинликлар бўлаётгани ҳақида гапириб «ғамхўрлик» қилишга киришиб кетишди. Бироқ, улар айтган гаплар ҳавога учган чангдек йўқ бўлиб кетди, ишлар жадаллик билан давом этди. Бугун эса масжид қанча ҳаракат-у ҳаражатлар билан тубдан бошқа қурилиб, масжид аҳли ҳам, маҳалладош, катта-ю кичик хурсанд бўлиб турган бир пайтда яна ўша жонбозлар буткул яроқсиз ҳолга келган бинолар-у, қанақадир кулбаи вайронани рўкач қилиб томоқ қириб иғво қилишмоқда. Буларга ўзи нима керак экан? Нима қилса рози бўлишади? Улар бировнинг ютуғини, халқнинг яхшилигини ҳам кўрармикин ё бу дунёдан фақат бошқаларнинг камчилини қидириб ўтиб кетишармикин? Ўзлари битта ғиштни у ёқдан бу ёққа олмайди-да, бирор тайинли иш қилган одамни кўриб қолишса, дарров ковлаштиришга тушишади. Нима ҳам дердик, уларга ҳам Аллоҳ инсоф берсин, қалбини очсин!\nМасжид ҳақида жуда кўп гапириш мумкин, аммо «минг марта эшитгандан бир марта кўрган яхши», деганларидек, қолган гапни яқин кунларда азиз ўқувчиларимизнинг ўзлари бевосита билиб оладилар, деган умиддамиз. Масжид янги ойнинг биринчи ярмида очилиши режалаштирилган.\nАллоҳ таоло бу масжид ишларининг тез кунда якунига етиб, намозхонларимиз у ерда эмин-эркин ибодат қилишларини насиб айласин! Масжид ҳомийси Лола Каримова-Тиллаева ва у кишининг турмуш ўртоқлари ҳамда барча хизматчиларни Аллоҳ ёрлақасин, ажларини кўпайтириб берсин! Фарзандларини шундай яхши ишларга йўллаган муҳтарам Юртбошимизни Аллоҳ Ўз раҳматига олсин!\nИслом.Уз портали ҳодимлари\nЖўрабек жоме масжиди хақида тўлиқ маълумот\n/ «Ислом ота» жоме масжиди


КАСБГА САДОҚАТ БИЛАН ЖАВОБ ҚАЙТАРАМИЗ – Сирдарё вилояти касаба уюшмалари ташкилотлари бирлашмаси Кенгаши\nКуни кеча давлатимиз раҳбари томонидан Олий мажлисга йўлланган Мурожаатнома мазмунида давлатимиз юксалиши, шунингдек, халқимиз бахтли турмушига дахлдор бўлган барча масалалар ҳақида батафсил тўхталиб ўтилди.\nМурожаатномада соғлиқни сақлаш соҳасини молиялаштиришни тубдан ислоҳ қилиш мақсадида бу йил мажбурий тиббий суғуртага оид қонунларни қабул қилиш ва уларни амалга ошириш бўйича ташкилий тадбирлар ишлаб чиқиш лозимлиги айтилди. Ушбу тизим вилоятимизда тажриба сифатида қўлланиши ҳам ҳукуматимизнинг ишончини англатади. Қолаверса, аҳоли ўртасида тиббий суғурта амалиёти жаҳон талаби бўлиб, ижобий самарага эришишни таъминлайди.\nИнсон учун саломатлик энг катта бойлик ҳисобланади. Юртимизда бебаҳо бойлигимиз, саломатлигимизни асраш энг кўп эътибор бериладиган масалалардан биридир. Якунига етган йил давомида саломатликни яхшилаш, тиббиёт масканларининг моддий-техника базаси ва кадрлар салоҳиятини янада мустаҳкамлаш учун тизимли ишлар амалга оширилди. Мен ўзим меҳнат қилаётган Сирдарё вилояти мисолида мамлакатимизда аҳолига тиббий хизмат кўрсатиш сифат даражаси кун сайин юқорилаётганлигини эътироф этаман. Сўнгги йилларда кўплаб тиббиёт бирлашмалари, клиник лаборотория ва маъмурият бинолари капитал таъмирланди. Бугунги кунда шинам, ёруғ ва иссиқ бўлган хоналарда аҳоли қабул қилиниб, шифо улашилмоқда.\n2019 йил давомида вилоятимиз шифохоналарида 4,5 мингга яқин хорижий сайёҳлар келиб даволангани, хусусий тиббий хизмат сифати ортиб бораётганига исбот бўлса, йил адоғида Янгиер шаҳрида 250 киши дам олиши ва саломатлигини тиклаши мумкин бўлган янги санаторий фойдаланишга топширилиши вилоят аҳолиси саломатлигини тиклаш йўлидаги ғамхўрлик бўлди.\nАйниқса,ҳурматли Президентимизнинг соғлиқни сақлаш тизимини ривожлантириш, тиббий хизмат сифатини ошириш бўйича ислоҳотлар давом эттирилиши, шифокорларнинг жамиятдаги ўрни ва мақомини кучайтириш, халқимиз ўртасида уларга нисбатан ҳурматни ошириш масаласида қилиниши лозим бўлган ишлар тўғрисида айтилган фикрлар тўлқинланишимизга сабаб бўлди.\nСир эмаски, ушбу касб эгаларига нисбатан сўнгги пайтда салбий фикрда бўлиш, бемор яқинлари томонидан тажовузлар содир этиш ҳолатлари учраб турибди. Соҳада ишловчи ходимлар манфаатлари, улар учун муносиб меҳнат шароитлари яратилиши, даромадлари кўпайиши учун масъул бўлган шахс сифатида ушбу вазиятлар ўйлантириб келар эди. Айтиш мумкинки, соғлиқни сақлаш соҳаси, касб эгаларига бўлган эътибор мамлакатимизда юқори поғонага оширилиши кутилмоқда. Юртбошимизнинг бундай эътибор ва ҳурматларига жавобан ҳар биримиз касбга садоқатли хизмат кўрсатиш билан жавоб қайтарамиз.\nСирдарё туман тиббиёт бирлашмаси раиси, Ҳусниддин ИСМОИЛОВ\n← МУВАФФАҚИЯТ ГАРОВИ – МАСЪУЛИЯТ ДЕБ БИЛМОҒИМИЗ ДАРКОР\nМУРОЖААТНОМА – МЕН УЧУН ДАСТУРИЛАМАЛ →


ЭРКАКЛИК ГОРМОНИ ҲАҚИДА - DAVOLASH\nЭРКАКЛИК ГОРМОНИ ҲАҚИДА\nАвтор Davo На чтение 3 мин Просмотров 168 Опубликовано 08.11.2017\nЭРКАКЛИК ГОРМОНИ ҲАҚИДА Умумий ном остида эркаклик гормонларини андрогенлар, аёллик гормонларини эса эстрогенлар деб аталади. Эркаклардаги тестостерон асосий эркаклик гормони қисобланади.\nУ мояк (тухумча)лардаги Лейдиг ҳужайралари томонидан ишлаб чиқарилади. Яна озроқ қисми буйрак усти бези пўстлоғи ҳужайралари томонидан, бош мия назорати остида ишлаб чиқарилади. Шу сабабдан унинг қондаги миқдори бевосита марказий нерв системасининг фаолиятига боғлиқдир.\nТЕСТОСТЕРОННИНГ ОРГАНИЗМГА ТАЪСИРИ\nЭркак организми учун тестостероннинг аҳамияти жуда каттадир.\nЧунки, айнан шу гормон эркаклик аломатларининг намоён бўлишини ҳам физиологик, ҳам руҳий жиҳатдан таъминлайди, организмнинг жуда кўп функцияларини амалга оширишда асосий ролни ўйнайди. Ўзига ишонч билан ҳаракатланиш, ҳар қандай вазиятда ҳам қагьийат билан бир қарорга келиш, бақувват мушаклар эркаклардаги тестостеронга боғлиқдир.\nШу сабабдан ушбу гормонни — “гормонлар қироли” деб ҳам атайдилар.\nТестостероннинг андроген ва анаболик таъсири:\n• Жинсий аъзоларнинг ўсиши ва ривожланишини таъминлайди. Унинг таъсирида ўтиш ёшида закарнинг ўлчамлари катталашади, мояклар ва простата бези ривожланади;\n• Юзда, танада, оёқ-қўлларда, қов супачаси соҳасида эркакларга хос кўп тук ўсиши, бошнинг икки чаккасидан ва тепасидан (тепакаллик) соч тўкилиши (дигидротестостероннинг таъсири);\n• Овознинг йўғонлашиши. Тестостерон таъсирида овоз бойламлари қалинлашади ва натижада ўсмирнинг овози эркакларникига хос паст тембрли бўлиб қолади;\n• Мушакларнинг ривожланиши ва ўсиши. Тестостерон оқсиллар синтезини кучайтириб, мушакларнинг яққол ўсишига олиб келади. Тестостероннинг камайиши эса мушакларнинг гипотрофиясига сабаб бўлади.\n• Суяк тўқимасининг зичлиги ва мустаҳкамлигини таъминлайди. Қариларда суякларнинг мўрт ва тез синувчан бўлишининг сабаби — тестостерон миқдорининг камайишидир.\nТестостероннинг марказий асаб тизимига ва эркакнинг ўзини тутишига гаъсири:\n• Либидо (майл, хоҳиш)нинг шаклланиши;\n• Стресс ва депрессияларни йўқотади, яхши кайфиятни таъминлайди. Бунга сабаб — тестостерон стрессларга сабаб бўлувчи кортизол гормонига антогонист (қарамақарши) таъсир кўрсатади;\n• Эркакларга хос диққатни бир жойга жамлаш, мантиқий ва тез фикрлаш, яхши хотирани таъминлайди.\nАгар тестостерон кам бўлса ушбу хусусиятлар ҳам пасайиб кетади;\n• Макон ва замонда мўлжални аниқ олиб билиш қобилияти. Одатда, эркаклар аёлларга нисбатан ушбу қобилиятда анча устун бўладилар. Азалдан эркаклар овчилик билан шуғулланиб, яшаш жойларидан узокдарга кетишга мажбур бўлганлар ва бунда тестостерон гормони уларга ёрдам берган;\n• Ишчанлик қобилияти ва яшаш тонусининг баландлиги. Ушбу сифатлар ҳам тестостерон гормони таъсири осгида эркакларда анча баланд бўлади;\n• Жинсий ўзини тутиш (юриш-туриш) стереотипининг шаклланиши:\n• тажовузкорлик (агрессивлик);\n• ўзини жанговар тутиш;\n• ўзига ишонч;\n• ташаббускорлик, серғайратлилик.\nТестостероннинг репродуктив (кўпайиш) ва жинсий фаолиятга таъсири:\n• Сперматогенез (сперма ишлаб чиқариш)ни қўллаб туради;\n• Эректил фаолиятни кучайтиради.\nТестостероннинг бошқа таъсирлари:\n• Ёғ тўқимасини тананинг юқори қисмида тақсимлаш. Эркаклардан фарқли равишда, эстроген гормонлари таъсири остида аёлларда ёғ тўқимаси кўпроқ тананинг пастки қисмлари (думба, сон)да тўпланади;\n• Моддалар алмашинувининг тезлашуви. Тестостерон гормони таъсири остида эркак организмида моддалар алмашмнуви жараёни тез кечиб, танада ортиқча ёғлар тўпланиб қолишига йўл қўймайди. Шу сабабдан эркаклар аёлларга нисбатан кўп овқатланадилар;\n• Эркакларда тер безларининг юқори даражада фаол бўлиши тестостерон сабабидан бўлиб, у эркакларнинг кўпроқ оғир жисмоний иш қилишлари билан боғлиқ;\n• Яраларнинг тез битиши. Тестостерон гормони таъсиридан эркакларда яралар тез битади;\n• Иммунитетнинг юқорилиги. Тестостерон қизил қон таначалари (эритроцитлар) ишлаб чиқаришни кучайтириб, иммунигетни оширади.


Тушда от кўрса нимани англатиши ҳақида. Туш таъбирида нималар дейилган ko'rsa nima bo'ladi - Tush tabiri kitobi\nUztext.com » Tush tabiri » Тушда от кўрса нимани англатиши ҳақида. Туш таъбирида нималар дейилган\nДоғлари бор от – ишдаги фойдага. Ажойиб отда чопиш – ниятингиздан қониқасиз ва юқорида кўтариласиз. Агар аёл бундай тушни кўрса, сиз кимгадур рад жавобини берасиз вая қин орада моддий кирим. Сизни отингиз қочиб кетаётган бўлса, бошқа ёввойиларга қўшилиб кетса, сизни кимнидур касаллиги ҳақида эшитасиз. Чиройли кўркам отни тушда кўрса омад ва юксалишга. Туш таъбирида от\nОтлар савдосини тушда кўриш – моддий фойда ва ишингиздаги таваккал. Сиз от сотиб олаётганиггизда, сизни сотивчи алдаётганини сезсангиз – йўқотишга. Отни сотиш вақтида зоддорини олиб қолиб, одиий отни сотиб юборсангиз – бу катта омад деб таъбир қилинади. Тушда от\nТақдир, умид; оқ от —устингиздан ариза, ишларни жойига қўйиш, тўй (аёллар учун); отдан тушиш — вазиятни издан чиқариш; отга ўтириш — умидлар рўёби; от уйга кирса — бахт, уйланиш. Егарсиз от — севгида алоқа; (аёл учун) — эрга тегиш муносабатда умид; ўзингизни чиройли эганрланган отингизни миниш — ажойиб ва бой хотин; бегона отни миниш —хурсанчилик, уйдаги хотиржамлик; сизни отингизни кимдур минса — яқинлар сизни алдайди; узун думли отни миниш — дзстлар ёрдами; эгарга миниш —ишдаги омадга. От пойгаси\nУнда қатнашиш — кутилмаган омад; иштрок этиш —ютсангиз яхши белги. Тушда отхона


Исроил хавфсизлик девори масаласи\nА. Арол Куни-кеча АҚШ ва Европа Иттифоқи Ҳаага Халқаро Судининг Исроил хавфсизлик девори режаси қанчалик қонуний эканлигини ўрганиш ташаббусига қаршилик билдирди. Маълумки Исроил ўз хавфсизлигини таъминлаш иддаоси билан Иордан дарëсининг шарқий қисмида хавфсизлик деворини қуришга киришган. Халқаро суд келгуси уч ҳафта ичида ушбу масалани муҳокама этади.\nИсроил Бош вазири Ариел Шарон АҚШ, Европа Иттифоқи ва бошқа давлатларга халқаро суд Исроилнинг мудофаа деворини қуриши масаласини кўриб чиқишига қаршилик билдирганлари учун миннатдорлик билдирди.\nЕвропа Иттифонинг навбатдаги Президенти Ирландия Ташқи Ишлар Вазири Бриэн Ковен Иттифоқнинг бу борадаги қарашларини яқин кунлар ичида Халқаро судга тақдим этади. Унинг билдиришича, муаммони суд орқали эмас, балки сиëсий йўллар билан ҳал этиш керак.\nАммо айтиш керакки, Европа Иттифоқи бундай девор қурилиши фаластинликлар билан исроилликлар ўртасида тинчлик ўрнатиш ҳаракатларига салбий таъсир кўрсатади, деб билади.\nЕвропа Иттифоқи расмийларининг айтишларича, Исроилнинг Фаластин тупроқларида хавфсизлик деворини қуриши халқаро қонунларга зиддир.\nБироқ, Исроил ҳукумат расмийларининг таъкидлашича, 710 километр узунликдаги ушбу деворни қуришдан мақсад фаластинлик худкуш террорчиларнинг исроилликларга қарши амалиëтларини олдини олишдан иборатдир.\nИсроил Бош Вазири Ариел Шаронга кўра, хавфсизлик деворини қуриб битиришдан олдин Фаластин ҳудудларидаги исроилликларни у ерлардан кўчириш керак.\n"Масалани ҳал қилиш пайти ва имкони пайдо бўлганида, турар жойларни кўчиришга тўғри келади".\n2 феврал куни Шарон Ғазо минтақасидаги яҳудийлар яшайдиган 17 мавзедан 7500 киши кўчирилиши масаласини кўриб чиқаëтганини билдирди. У шунингдек, келажакда Ғазо минтақасида бирор яҳудий қолмаслиги устида ҳам иш олиб борилишини таъкидлади.\nИсроил расмийларига кўра, халқаро суд девор қуриш масалани муҳокама этадиган муносиб жой эмас. Шарон АҚШ ва Европа Иттифоқи Халқаро суднинг шу режани кўриб чиқишга қаршилик кўрсатганини ижобий баҳолади.\nАммо фаластинликлар Исроилнинг хавфсизлик деворини қуришдан кўзлаган асосий мақсади Фаластин ҳудудларини ўз назоратига олишдан иборатдир, деб таъкидлашмоқда.\nФаластин раҳбари Ясир Арафатнинг Қуддсда Христиан пешволари билан мулоқоти давомида айтишича, Исроилнинг хавфсизлик девори режасини ҳимоя қилаëтган давлатлар халқаро қонунларни ҳурмат қилмайдилар.\nАйни пайтда Исроил Вашингтондан инсон ҳуқуқларига оид йиллик ҳисоботни эълон қилишни кечиктиришни сўраган. Чунки Исроил ҳукумати хавфсизлик деворини қуриш соҳасида қаттиқ танқидларга юзма-юз келиши ва бу эса Халқаро суд ишларига таъсир этиши мумкинлигидан хавотирланмоқда.\nМасаланинг 23 февралдан бошлаб Халқаро судда кўриб чиқилиши бу режага таъсир этиши мумкин.


Даниэль Розенблюм: АҚШ – Ўзбекистон алоқалари ҳеч қачон бугунгидек мустаҳкам бўлмаган - Халқ сўзи\n11:47 29 Август 2020 Сиёсат\nАмерика Қўшма Штатларининг Ўзбекистондаги Фавқулодда ва мухтор элчиси Даниэль Розенблюм «Дунё» ахборот агентлиги мухбирига мамлакатимиз мустақиллигининг 29 йиллиги олдидан интервью берди.\nСуҳбатда элчи Ўзбекистон – Америка икки томонлама ҳамкорлигининг бугунги ютуқларини қайд этиб, халқимизни яқинлашиб келаётган Мустақиллик куни билан табриклади.\n– COVID-19га қарамай, мамлакатларимиз ўртасидаги икки ва кўп томонлама муносабатлар фаол қўллаб-қувватланмоқда ва ривожланмоқда. Бу аниқ натижалар ва ютуқларда намоён бўлмоқда. Ўзбекистон мустақиллигининг 29 йиллиги арафасида ўзаро алоқаларимиздаги ютуқлар, шунингдек, ҳамкорликни янада ривожлантиришнинг асосий йўналишлари ва истиқболлари юзасидан суҳбатлашсак.\nМуносабатларимиз Марказий Осиёда тинчлик, фаровонлик ва хавфсизликка бўлган умумий мажбурият асосида қурилган. Президент Шавкат Мирзиёевнинг сўнгги тўрт йилда амалга оширган кенг қамровли ислоҳотлари таълим ва соғлиқни сақлашдан иқтисодий тараққиёт, қишлоқ хўжалиги ва хавфсизликка қадар турли соҳаларда ҳамкорлик қилиш учун янги имкониятлар яратди.\nДавлат котиби Майкл Помпео шу йилнинг февраль ойида Тошкентга ташрифи чоғида таъкидлаганидек, Афғонистонда тинчлик ўрнатиш йўлидаги ҳамкорлигимиз алоҳида аҳамиятга эга. Мен ўзаро муносабатларимиз барча соҳаларда янада ривожланишига ишонаман.\n– Ўзбекистон ва АҚШ икки қитъада жойлашган. Шу билан бирга, икки мамлакат кўп томонлама муносабатларга алоҳида аҳамият қаратади. АҚШ Ўзбекистоннинг замонавий тараққиётини, ислоҳотлар жараёнлари ва сиёсий, иқтисодий, маданий ҳамда гуманитар соҳаларда ҳамкорликни ривожлантириш имкониятларини қандай кўраётгани ҳақида фикр билдирсангиз.\n– Ўзбекистон ҳар бир соҳани ислоҳ қилишда олға силжиб борар экан, бизнинг сиёсий, иқтисодий, ижтимоий ва гуманитар соҳалардаги ҳамкорлик имкониятларимиз тобора кенгайиб бораверади. Сўнгги тўрт йилда Ўзбекистон иқтисодий ўзгаришларда, айниқса бизнес юритишни соддалаштириш ва инвестиция киритиш учун қулай муҳит яратиш билан боғлиқ муҳим ютуқларга эришди. Таълим, соғлиқни сақлаш ва бошқа ижтимоий соҳалардаги ислоҳотлар ҳам олдинга силжиди.\nШунингдек, инсон ҳуқуқларини таъминлаш, мажбурий меҳнатга барҳам бериш, қонун устуворлигини мустаҳкамлаш, матбуот эркинлиги ва дин эркинлигини таъминлаш бўйича ислоҳотларда сезиларли ютуқларга эришилди. Биз эришилган ютуқларни олқишлаймиз ва шу билан бирга, ҳукумат аъзолари билан ўз таҳлилларимиз билан бўлишиб боришга тайёрмиз.\nШуни таъкидлаш керак, биз ислоҳотларни қўллаб-қувватлаб, Ўзбекистонга таълим, қонун устуворлиги, иқтисодий ривожланиш ва хавфсизлик соҳаларида техник ёрдамни сезиларли даражада кўпайтирдик. Ҳозирги кунда Ўзбекистон АҚШнинг Марказий Осиё минтақасидаги энг катта ёрдам олувчи мамлакати ҳисобланади.\nБиз, айниқса, савдо-иқтисодий алоқаларимизни ривожлантиришдан манфаатдормиз. Мамлакатларимиз ўртасидаги ўзаро маҳсулот айирбошлаш ҳажми 2019 йил 65 фоизга ўсди. Хусусийлаштиришни тартибга солишни ислоҳ қилиш ва қонун устуворлигига асосланган барқарор ишбилармонлик муҳитини яратиш борасидаги кейинги вазифалар иш ўринлари ва бошқа иқтисодий имкониятларни яратиш орқали Ўзбекистонни америкалик сармоядорлар учун янада жозибадор қилиши мумкин.\n— Ўзбекистон бой тарих, маданият ва сайёҳлик салоҳиятига эга кучли мамлакат сифатида АҚШда янада кенгроқ тан олиниши учун нима қилиш керак?\n— Ишончим комилки, пандемия тугаганидан сўнг одамлар одатдагидек саёҳат қилишни бошлайди. Биринчи навбатда, кўпроқ америкаликлар яна Ўзбекистонга ташриф буюришдан манфаатдор бўлишади. Пандемиядан аввал Ўзбекистон ажойиб саёҳат йўналиши сифатида Америка оммавий ахборот воситаларида катта эътибор қозонган эди.\nТуристик ярмаркалар ва телевизион реклама орқали мамлакатни тарғиб қилиш ушбу қизиқишни янада оширишда жуда муҳим. Аммо саёҳат соҳадаги тўсиқларни янада камайтириш ҳам керак. АҚШ фуқаролари учун визасиз саёҳат қилиш Ўзбекистон америкалик сайёҳлар учун очиқ эканлигидан далолатдир.\n— Яқинда Марказий Осиёда ҳамкорликни мустаҳкамлаш бўйича «C5+1» учрашуви бўлиб ўтди. Ушбу ҳамкорлик истиқболлари ва Ўзбекистоннинг минтақада янги сиёсий муҳит яратишга қаратилган саъй-ҳаракатлари ҳақидаги фикрларингиз билан бўлишсангиз.\n— Президент Шавкат Мирзиёевнинг қўшни мамлакатлар билан муносабатларда устувор йўналтирилган сиёсати минтақадаги сиёсий муҳитни – ишончсизликдан ҳамкорликка қадар тубдан ўзгартирди.\nМарказий Осиёнинг барча халқларига фойда келтирган ушбу ўзгаришларнинг аҳамиятини эсдан чиқармаслик керак.\nБеш йил олдин Самарқандда «C5+1» платформасини яратишдан мақсадимиз, хавфсизлик, иқтисодиёт ва атроф-муҳит соҳаларида минтақавий ҳамкорликни кенгайтиришга ёрдам бериш эди. Ушбу муаммоларнинг барчасида трансчегаравий унсурлар мавжуд ва бу муаммоларни биргаликда ҳал қилиш орқали биз минтақадаги барча давлатларни янада хавфсиз ва фаровон қилиш имкониятини кўрмоқдамиз.\nБиргина ўтган йилнинг ўзида «C5+1» платформаси доирасида учта юқори даражадаги учрашув, жумладан икки маротаба вазирлар учрашуви ўтказилди, улардан бири Тошкентда бўлиб ўтди. Ишчи гуруҳлар ҳар бир соҳада аниқ лойиҳаларни илгари суриш учун вазирлар даражасидаги учрашувлар оралиғида ўзаро ҳамкорлик қиляпти.\n«C5+1» фаоллигининг юқори даражаси Америка Қўшма Штатлари ва Марказий Осиё давлатларининг ушбу платформага ажратаётган аҳамиятида акс этади.\nБиз «C5+1» доирасида иқтисодий ва савдо алоқаларини кенгайтириш, экологик муаммоларни бартараф этиш ҳамда хавфсизликка таҳдидларни биргаликда ҳал этишда қўшаётган муҳим ҳиссамиз билан фахрланамиз. Ўйлайманки, минтақадаги сиёсий иқлимнинг яхшиланиши келгусида олдинга силжишга имкон беради.\n— Мамлакатимиз билан яқиндан таниш инсон сифатида қандай жиҳатлар сизда алоҳида таассурот уйғотади.\n— Албатта, қадимги Ипак йўлининг ажойиб манзаралари ва бой маданий мероси мени ҳайратга солади ва қувонтиради. Аммо гўзал мамлакатингиз бўйлаб саёҳат қилар эканман, мени ҳаммасидан ҳам кўпроқ инсонларнинг меҳмондўстлиги ва илиқ муносабати ҳайратга солди, дейишни истардим.\nМамлакатингиз бўйлаб саёҳатларимни давом эттиришни хоҳлайман.\n— Мустақиллик куни муносабати билан Ўзбекистон халқига байрам тилакларингиз.\n— Фурсатдан фойдаланиб Америка халқи номидан Ўзбекистон халқини мамлакат мустақиллигининг 29 йиллиги билан қутлайман!\nЎзбекистон ўзининг кенг қамровли ислоҳотлар йўлини тутиб, сўнгги йилларда янада кўпроқ ютуқларга эришмоқда. Аҳоли фаровонлигини ошириш ва ёшлар учун янги имкониятлар яратиш борасидаги ислоҳотлар шулар жумласидандир.\nЯнада яхшироқ келажакни қуриш йўлидаги интилишлар йўлида Америка Қўшма Штатлари ва Америка халқининг қўллаб-қувватлашига ҳамда дўстлигига суянишингиз мумкин.


Керри Сурияга қурол жўнатишда Кўрфаз давлатларига ишонади\nРасмий Вашингтон Суриядаги исёнчиларга ёрдам сифатида юборилаётган қуроллар экстремистларга эмас, балки мўтадил кучларга етиб бораётганига тўлиқ ишонади.\nБу ҳақда АҚШ Давлат котиби Жон Керри сешанба куни Доҳа шаҳрида Қатар ва Саудия Арабистони расмийлари билан учрашувлардан сўнг маълум қилди.\nИккала давлат ҳам Суриядаги исёнчиларни қуроллар билан таъминлаши айтилади.\nВашингтон эса Сурия мухолифатига қурол жўнатишдан ўзини тиймоқда. АҚШ расмийларига кўра, жўнатилаётган қуроллар исломчи жангарилар қўлига тушиб, Ғарбга нисбатан ҳужумларда ишлатилиши эҳтимоли бор.\nАҚШ Давлат котибининг айтишича, Қатар ва Саудия Арабистони расмийлари билан музокаларда Суриядаги исёнчиларга юборилаётган қуроллар турлари ҳамда улар “мўтадил қарашларга эга Сурия мухолифати коалициясига юборилаётганига кафиллик бериш” масалалари ҳам мухокама қилинган.


21:02Coca Cola Суперлигаси. "Пахтакор" - "Сурхон" 2:1 29 21:00Coca Cola Суперлигаси. "Навбаҳор" - "Сўғдиёна" 0:0 33 20:53РПЛ. 25-тур рамзий жамоаси эълон қилинди 0 20:50Coca Cola Суперлигаси. "Металлург" Муборакда "Бухоро"ни йирик ҳисобда таслим қилди 21 20:45Coca Cola Суперлигаси. АГМК - "Насаф". 1:1. МАТНЛИ ТРАНСЛЯЦИЯ 50 20:40“Барселона” Гризманни уч клубга таклиф қилди 8 20:2517 ёшли футболчи Роналдунинг “Спортинг”даги рекордини янгилади 3 20:10“Барселона” собиқ аъзоси Мессини ҳақорат қилгани учун узр сўради 13 19:45Беларусь чемпионати. Эртага бошланадиган 16-тур тақвими билан танишинг. "Энергетик-БГУ"нинг рақиби жиддий (+жадвал) 2 19:30Расман: “Интер” Хакимини сотиб олди 8 19:21АГМК - "Насаф". Жамоалар стадионда. Тезкор ФОТОГАЛЕРЕЯ 2 19:19Моуринью: “Уни Фернандешга ҳам алмашмайман” 1 18:47Карикатура: Хакими "Интер"га йўл олади 0 18:23Гвардиоланинг трансфер нишонлари маълум бўлди 1 18:00"Манчестер Юнайтед" Саулнинг ўйинларини кузатиш учун скаутларини юборди 7


Фарҳод Ярбеков | SIRDARYO VILOYATI MUSIQALI DRAMA TEATRI\nBosh sahifa > Фарҳод Ярбеков\nЯрбеков Фарҳод 1976 йилда Сирдарё вилояти Гулистон шаҳрида туғилган.\nЯрбеков Фарҳод 1996 йили Гулистон давлат санъат билим юртининг “Ўзбек халқ чолғулари оркестри” бўлимининг “Дутор-контрабас” мутахассислиги бўйича тамомлаган. 2014 йилдан бугунги кунга қадар Сирдарё вилоят мусиқали драма театрида созанда вазифасида ўз ижодий фаолиятини давом эттирмоқда.\nЯрбеков Фарҳод торли чолғу асбоблари ёрдамида мусиқаларни сайқаллаб, театрда саҳналаштирилган спектакль ва томошаларнинг мусиқий безалишида ижро маҳорати билан уларнинг муваффақиятли чиқишида улкан ҳисса қўшиб келмоқда.\nТеатрда саҳналаштирилган мусиқали спектакль ва томошалар, вилоятимизда ўтказиладиган турли байрам тадбирларида фаол иштирок этиб, мусиқа сеҳри билан томошабинларга хушнудлик бахш этиб келмоқда.\nЯрбеков Фарҳод жамоат ишларида ҳам фаол қатнашиб, камтарлиги ва хушмуомалалиги билан ҳамкасблари ва тенгдошлари орасида алоҳида ўрнак кўрсатиб келмоқда.


Душанбе ва Бишкек чегараолди ҳудудидаги баҳсли масалалар бўйича келишиб олди\nҚирғизистоннинг Кўктош ва Тожикистоннинг Сомониён қишлоқлари ўртасида юзага келган зиддиятли вазият бўйича Бишкек ва Душанбе расмийлари ўртасида бир неча кун давом этган музокаралар 7 август куни ҳар иккала томон учун самарали якунланди.\n- Ўзаро келишувга эришилди. Масалани ҳал қилиш бўйича умумий қарорга келинди: Тожикистон томони зиддиятга сабаб бўлган деворнинг бир қисмини бузиб ташлашга рози бўлди, ўз навбатида, Қирғизистон томони сувни очадиган бўлди. Бу ерда гап Қирғизистоннинг Боткен туманига қарашли Ахтатир аҳоли пункти ва Тожикистоннинг Исфара туманига қарашли Майский аҳоли пункти устида бораяпти, - деди Қирғизистон ҳукуматининг чегара масалалари бўйича вакили Қурбанбай Искандаров Озодликнинг тожик хизматига берган интервьюсида.\nАйни маълумотни Озодликнинг Тожикистон Ташқи ишлар вазирлигидаги манбаси ҳам тасдиқлади.\nЭслатиб ўтамиз, чегараолди ҳудудида яшовчи кишилар ўртасида 3 август куни юзага келган зиддиятга тожикистонлик Фахриддин Шарофовнинг боғини ўраш учун тиклаган девори сабаб бўлганди. Бу девор Қирғизистон ҳудудида жойлашган Кўктош қишлоғидаги қабристонга олиб борувчи автомашина йўлини ёпиб қўйганди. Бунга жавобан қирғизистонликлар Тожикистоннинг Чоркўҳ қишлоғидан ўтувчи канал сувини бўғиб қўйганлар.\nҲафта бошида оловланган можаро чоғида ҳар иккала томондан бир неча киши жароҳатлани хабар қилинганди.\nИккала томоннинг кечаги келишувига кўра, Фахриддин Шарофов деворни икки метр нари суриб, қирғизистонликлар қабристонига йўл очиб берадиган бўлган.\n- Бугун деворни буза бошлайдилар, кенглиги тўрт метр келадиган йўл очадилар, Қирғизистон томони эса сувни очади. Баённома ана шу ишлар амалга оширилганидан кейин имзоланади, - деди Қирғизистон ҳукуматининг чегара масалалари бўйича вакили Қурбанбай Искандаров.\nМарказий Осиёдаги қўшни мамлакатлар ўртасида бу каби можаролар Совет Иттифоқи парчаланиб, минтақа республикалари мустақил давлатларга айланганидан бери бот-бот кузатиб келинади. Таҳлилчилар минтақа мамлакатлари чегараларидаги баҳсли ҳудудлар масаласи ҳал бўлмагунича, бу каби можаролар келажакда ҳам содир бўлиб туришини эҳтимолдан соқит қилмаяптилар.


«қора бозор»да миллий сўмимизни хорижий валюталарга ва аксинча айирбошлаш\n16:33 / 27.04.2016 1480 pdf Ўқиш режими + -\nСАВОЛ: Ассалому алайкум, Шайх ҳазратлари! Менга аввалроқ бир ҳожи ака «пул савдоси»(яъни, биз «қора бозор» деб атайдиган, бозорларда миллий сўмимизни хорижий валюталарга ва аксинча айирбошлаш) ва ундан олинган фойда «ҳалол» деб айтган эдилар. Ҳозирги кунда илм-фан тараққиёти ва интернет имкониятлари билан электрон бозорларда ҳам пул савдосини амалга ошириш мумкин. Бу электрон бозорларнинг қонун талаблари «қора бозор»да амал қилинадиганларига қараганда анча тартибли, ҳаққоний савдо тўла таваккалчилик йўли билан, яъни валюта курси ёки ўсади, ёки тушади тарзида олиб борилади. Кимнинг қайси йўлни танлаши ўз аналитик ва интуитив қобилиятларига боғлиқ. Холислик юзасидан бундай бозорларга манфий ёндошадиганларнинг асосий учта аргументларини ва бозор тарафдорларининг бу аргументларга қарши жавобларини айтиб ўтишим лозим, биратўла сизда ҳам яққолроқ тушунча ҳосил бўлишидан умидворман.\n2. Иккинчи аргумент: бу бозорларда ишловчилар жисмоний меҳнат билан шу-ғулланмайдилар, улар компютер олдида ўтириш ва таҳлил билан шуғулланадилар, яъни савдони ҳалол қилиш учун бирон-бир товарнинг бир жойдан бошқа жойга кўчиши лозим, деган фикрга асосланадилар. Лекин ҳозирда интернетда нафақат пул билан, хатто товарлар савдоси билан ҳам шуғулланиш мумкин, ваҳоланки буни ҳам компютер олдидан жилмасдан амалга ошириш мумкин, чунки тегишли компаниялар ўзлари товар кимдан кимга кетиши кераклиги ҳақида қайғурадилар ва улар бу ишларни одатда арзга ҳожат қолдирмасдан амалга оширадилар. Мен сўз юритаётган пул бозорларида ҳам худди шундай, яъни катта-катта банклар пул кимдан кимга кет-япти, ким кимга қанча бериши керак, ўзлари ҳал қиладилар. Савдогар фақат ҳар бир савдоси учун қанча пул сарфлаётганини билиб борса бас, хатто унинг қанча пул топаётганлиги ёки йўқотаётганлиги ҳисобини ҳам унинг учун компютерлар бажариб беради (хоҳласа ўзи ҳам бажариши мумкин).\nБу саволни сўрашимдан мақсад, менинг Университетдаги диплом ишим айнан шу мавзуга тегишли бўлиб, ўзимнинг ҳам яқин келажакда иншоаллоҳ шу иш билан шу-ғулланиш ниятим бор. Саволларим:\n1. Шу бозорларда савдо қилиб, пул топиб, «топгани ҳалол» деб баралла айтиш мумкинми?\n2. Худди шу усулда компаниялар акциялари билан ҳам олди-сотди ишларини юритиш мумкин. Биратўла акъиялар хусусида ҳам ҳукм берсангиз. Жавобингиз учун раҳмат.\n-ЖАВОБ: Бисмиллаҳир роҳманир роҳийм.\n«Ислом Фиқҳи Академияси биржа ва ундаги бўладиган акция, қарз қоғозлари, савдо моллари, пуллар ва бошқа савдолар билан яқиндан танишиб чиққанидан ва муноқаша қилганидан кейин шариат аҳкомлари асосида қуйидаги қарорларни қабул қилди:\nНасия савдонинг барча турлари акъия ёки савдо моллариники бўлса ҳам, модомики сотувчининг мулкида эмас экан, биржадаги услубда сотиш шаръан жоиз эмас. Чунки, бунда шахс ўзининг қўлида бўлмаган нарсани кейинроқ бошқа тарафдан сотиб олиб бериш шарти билан сотади. Бу эса Расул алайҳиссаломдан ривоят қилинган «Ўзингда бўлмаган нарсани сотма» деган ҳадисга биноан шариатда ман қилингандир. Шунингдек, имом Аҳмад ва Абу Довудлар Зайд ибн Собит розияллоҳу анҳудан ривоят қилган ҳадисда Набий алайҳиссалом «Савдо моллари сотилган жойида токи тожирлар ўз молига қўшиб олмагунча қайтадан сотилмас», деганлар.\nБиржадаги қўлма-қўл бўлмаган савдолар шариатдаги салам савдосига ўхшамайди. Уларнинг орасида иккита фарқ бор. Биринчиси: Биржадаги қўлма-қўл бўлмаган савдода нархни кейин берилади. Салам савдосида эса нарх савдо мажлисида берилади. Иккинчиси: Биржа савдосида савдо моли биринчи сотувчи қўлида турган ҳолида бир неча марта савдо қилиниб, олиб-сотилади. Бунда сотувчи ва харидор орасида фақат фойда олинади. Худди қимордаги каби фойда ёки зарар кўриш эҳтимоли бўлиб туради. Саламда эса, қўлида йўқ нарсани сотилмайди». Валлоҳу аълам.\n16:33 / 27.04.2016 1174\nТаҳиятул масжид намози ва амри маъруф\n16:34 / 27.04.2016 2052\nПайпоққа масҳ тортса бўладими? Агар бўлса, қайси мазҳабда?\nСАВОЛ Ассалому алайкум, Шайх ҳазратлари.Пайпоққа масҳ тортса бўладими Агар бўлса, қайси мазҳабдаЖАВОБ Бисмиллаҳир роҳманир роҳийм.Пайпоққа масҳ тортиб бўлмайди. давоми...\n1377 16:38 / 27.04.2016\nСаволШайҳ ҳазратлари. Мен сўнгги қатнашган икки дафн маросимида бир ҳолатга дуч келдим. Марҳумни оила азоларидан бири мозорга келганларга дастрўмол тарқатдилар. давоми...\n2715 08:05 / 12.01.2018\nШифокорлар хотинимга: "Ҳомиланг ногирон туғилиши мумкин" деб огоҳлантирган\nАссалому алайкум шайх хазратлари. Оллоҳ қиёмат куни сизни ўз раҳмати билан сийласин. Бир масалада иккиланиб колдим, илтимос ёрдам берсангиз. Шифокорлар хотинимга давоми...\n1452 18:53 / 26.04.2016\nСавол Биржаларда ўтказиладиган савдо шаклларидан бири кимошдидир. Савдонинг бундай кўриниши ҳалолмиЖавоб Кимошди савдоси деб молни бошланғич баҳоси эълон давоми...\n1158 21:08 / 22.04.2016


АҚШдаги фаст фуд истеъмолчилари сони беш йилда биринчи марта камайди\n22:51 / 08.12.2016\nФаст фуд билан озиқланувчи америкаликлар сони жорий йилнинг учинчи чорагида 1 фоизга камайди. Шуниси диққатга сазоворки, 5 йилда биринчи марта ана шундай натижага эришилди. Бу ҳақида MarketWatch нашри NPD Group компанияси тадқиқотига асосланиб хабар берди.\nЭкспертларнинг сўзларига қараганда, бундай вазият АҚШ супермаркетларидаги озиқ-овқат маҳсулотлари нархининг сўнгги 12 ойда 2,4 фоизга пасайиши билан боғлиқ. Шуни таъкидлаш жоизки, баъзи маҳсулот турлари, масалан, тухум нархи икки баробар пасайган.\nNDP томонидан ўтказилган сўровнома натижаларига кўра, респондентларнинг тўртдан уч қисми сўнгги пайтларда ресторанларга камроқ пул сарфлайдиган бўлишди. Сўровда иштирок этганларнинг аксарияти ресторанлардаги нархларнинг ҳаддан ташқари қимматлигидан шикоят қилишган.\nКомпания маълумотларига кўра, охирги ўн йилликда ресторандаги ўртача ҳисоб 21 фоизга ошган.\nАҚШ сўровнома фаст-фуд


«Араб тилидан бошланғич ҳуснихат китоби»\nДунëдаги ҳар бир ота-она фарзандларининг саводли, кўркам ва чиройли хуснихат билан ёза олиш куникмасига эга бўлишини хоҳлайди. Ҳуснихати чиройли бўлган кишининг юзи ҳам умри ҳам чиройли бўлади, дейишади доно халкимиз. Ҳар бир тилнинг ўз алифбоси бўлганидек, ўша алифбода чиройли ёза олиш конун-қоидалари ҳам ишлаб чиқилган. Бу борада жаҳондаги хеч бир алифбо араб тили алифбосичалик кенг тармоқли ва гўзал кўринишга эга бўлмаса керак. Чунки араб алифбосида чиройли ëзиш асрлар давомида алоҳида йўналиш, фан сифатида ривожланиб келган. Бу алифбонинг бир неча турлари мавжуд. Улар кўриниши, ишлатилиш доирасига кўра бир-бирларидан фарқ қилади. Бизнинг диёримизда ҳам араб алифбоси бир неча юз йиллар давомида кенг истеъмолда бўлди ва ривожланди. Ота-боболаримизнинг бизларга маънавий мерос сифатида қолдирган кўплаб китоб, кўлёзма асарлари ҳам бевосита араб алифбосида ёзилган. Айнан шу сабабли ҳам бугунги кунда ўтмишимиздан янада кенгрок, чукуррок баҳраманд бўлишимиз, фойдалана олишимиз учун ёшларимиз араб тили ва алифбосидан яхши хабардор бўлиши зарур. Ўз она тилидан бошка тил ва унинг ëзувини ўрганишга киришган киши, аввало, бу ишга кунт килмоги, ҳар бир дарсни узвийлик асосида тизимли олда олиб бормони керак.\nАзиз ота-оналар! Сизнинг эътиборингизга ҳавола қилаëтганимиз "Араб тилидан бошлангич хуснихат китоби" бундан олдинги "Араб тилидан бошланғич ўқиш китоби", номли рисоланинг мантиқий давоми ва иккинчи қисми бўлиб, асосан хорижий тилларни ўргатувчи ўкув марказлари учун мўлжалланган. Шунингдек, ундан мустақил ўрганувчилар ҳам фойдаланса яхши натижаларга эришади. Араб алифбосидаги ҳарфлар билан танишиб чиққан, уларнинг конун-қоидаларидан бохабар бўлган ўкувчилар рисоланинг хуснихат қисмига ўтишлари мумкин бўлади. Ушбу рисолани ўқиб-ўрганиб, ундан керакли ва етарлича билим олишингизга гўзал хуснихат соҳиби ва соҳибалари бўлишингизга улкан муваффақиятлар тилаб коламиз!\nКўрилган сони: 128\nАраб тилидан бошланғич ҳуснихат китоби, Бошланғич араб тилидан ҳуснихат китоби, Boshlangʻich arab tilidan husnixat kitobi, Абдукамол, Abdukamol, муаллими соний, muallimi soniy\n«Араб тилидан бошланғич ўқиш китоби» (Муаллими соний асосида) Дунëда 5000 мингдан ортик турли-туман тиллар бор. Уларнинг айри..


Мақолалар мазкур саъна бўйича сараланган: Пятница, 11 Март 2016\nФуқаролар йиғинлари сайловига тайёргарлик муҳокама қилинди\nЎзбекистон Республикаси Олий Мажлиси Сенати Кенгашининг фуқаролар йиғинлари раислари (оқсоқоллари) ва уларнинг -маслаҳатчилари сайловини ташкил этиш ҳамда ўтказишга кўмаклашувчи комиссиясининг кенгайтирилган мажлиси бўлиб ўтди.\nҚонун ижодкорлиги жараёнининг фаол иштирокчиси\nАёлни улуғлаш, унга келажак авлод тарбиячиси сифатида эҳтиром кўрсатишдек азалий қадриятларимиз истиқлол шарофати билан янгича маъно-мазмун касб этиб бораяпти. Хотин-қизларнинг ижтимоий фаоллиги, ҳуқуқий маданиятини юксалтириш, интеллектуал салоҳияти, ишбилармонлик фазилатларини рўёбга чиқариш каби устувор йўналишлардаги саъй-ҳаракатлар қамрови тобора кенгаймоқда.\nҚишлоқ хўжалигидаги янгиланишлар\nҳаётимиз фаровонлиги ва дастурхонимиз файзу баракасини таъминламоқда\nҚизингизни узатишга шошилманг\nЁш авлод камолоти давлатимиз сиёсатининг устувор йўналишларидан биридир. Бу борадаги вазифалар ижросига жойлардаги хотин-қизлар қўмиталари ҳам кенг жалб этилмоқда. Мазкур жараёнда келажагимиз эгалари қалбида Ватан, оила, ота-онага садоқат туйғуларини мустаҳкамлаш, мустақил ҳаётга тайёргарлик кўникмаларини шакллантиришга алоҳида эътибор қаратилаётир.\nИстиқлол фарзандлари муваффақияти\nКипр Республикасининг Протарас шаҳрида математика фани бўйича бўлиб ўтган “SEEMOUS” ўнинчи халқаро олимпиадасида Ўзбекистон ёшлари иккита олтин медални қўлга киритди.\nҚувватбахш ва фойдали\nБаҳорнинг илк неъматларидан бири — семизўт. Номига муносиб ўсимлик юртимиз ўтлоқларида, далаларида, экин майдонларида учрайди.\nИстиқлолнинг дастлабки йилларидан бошлаб аҳоли саломатлигини муҳофаза қилиш, баркамол авлодни вояга етказиш давлатимиз сиёсатининг устувор йўналишларидан бири бўлиб келмоқда.


Самарқанд – Тошкент – Санк-Петербург йўналишида мунтазам автобус қатнови бошланди — Sof.uz\nСамарқанд – Тошкент – Санк-Петербург йўналишида мунтазам автобус қатнови бошланди\n25.02 17:38 127 Ўзбекистон\nБугун, 25 февраль кунидан эътиборан "Самарқанд –Тошкент – Санк-Петербург" йўналишида мунтазам автобус қатнови ўз фаолиятини бошлади. Бу ҳақда Транспопт вазирлиги хабар қилди.\nБугун соат 09:00 Самарқанд автовокзалидан йўлга чиққан автобус “Тошкент” автовокзалидан қўшимча йўловчиларни олиб, Санкт-Петербург томон йўл олди. Мазкур йўналиш қатнов масофаси 4436 км.ни ташкил этади. Йўловчилар Санк-Петербург марказий автовокзалига етказиб қўйилади.\nМазкур йўналиш бўйлаб чипта нархи Самарқанддан 840 000 сўм Тошкентдан эса 800 000 сўмни ташкил этади. Йўналишда Ўзбекистон томонидан "Uzautotrans service" МЧЖ ва Россиянинг "ТТК ГЛОБУС" МЧЖ йўловчиларга хизмат кўрсатади.\nКеча, 22:24 1232 Иқтисод\nКеча, 22:15 2288 Тиббиёт\nКеча, 21:27 237 Ўзбекистон\nКеча, 21:07 2158 Жамият\nКеча, 20:57 904 Ўзбекистон\nКеча, 20:52 600 Ўзбекистон